text:
११म शताब्दी मे मधेपुरा सँ लगभग १० किलोमीटर पूरब-दक्षिण सुखासन गामवासी एक लोकदेव भेलाह “खेदन महाराज”। शिवदत्त मंडल केर धर्मपत्नी धनावती देवीक कोखि सँ हिनक जन्म भेल छलन्हि। ई एक कीर्तिमूर्धन्य जीवन आ लोककल्याणकारी मृत्यु केँ अवगाहन कयनिहार महान लोक के रूप मे आइ धरि सुपरिचित छथि। आवेश-विग्रह (भगताय विधि सँ आवेश ग्रहण) सँ लोकपूजित भेनिहार ‘खेदन महाराज’ सेवक तथा भगतिया सब मे लोकबंद्य छथि। हिनक पूजा पूर्वी मिथिला के अहिराना कुल मे अधिक होइत अछि। हिनक चरित्र गायन मे गोलमा-गोविन्दपुर निवासी मागैन मंडल केर सुकन्या ‘निरसू’ सँ हिनक विवाहक प्रसंग अबैत अछि। हिनक बहिन मंगलादेवी और बहिनोई मनसा मंडल केर अतितिक्त हिनक काका रामदत्त आ देवदत्त केर संदर्भ सेहो एहि चरित मे अबैत अछि।
खेदन महाराजक कुलदेवी छलीह – गहीलमाता। शक्तिक पुजारी, संयमी और महाबली खेदन महाराजक मित्र भेलथि – ‘कारू खिरहरि’। दुनू सुरहा जंगल मे महींस चरायल करथि। खेदनक शारीरिक बल एतेक रहनि जे ओगरी महाराज हुनका सँ अकारण ईर्ष्या करैत रहथि। ओ हिनकर वध करबाक योजना मे अपन मित्र ‘धनाहिल’ केँ सहयोगी बनेलनि। अपन माया सँ बाघिन प्रकट कय केँ ओकरा संग लेने ओगरी महाराज आ धनाहिल सुरहा वन दिश गेलाह। सुप्तावस्था सँ खेदन केँ जगेबाक सब प्रयत्न विफल देखिकय धनाहिल वापस आबि जाइत अछि, कियैक त सुतल लोक केँ मारनाय ओ उचित नहि बुझैत अछि। मुदा फेर ओगरी महाराज केर सनकेला आ प्रेरित कयला पर धनाहिल फेर खेदन महाराज केँ जगेलथि। तखन मायाक बाघिन सँ ओकरा पर आक्रमण करेलथि। खेदन वीरतापूर्वक लड़ैत ओहि बाघिन केँ मारि देलनि आर ओकरा संग-संग ओहि जंगलक आनो-आनो बाघ सब केँ मारब शुरू कय देलनि। फलतः सब बाघ सुरहा जंगल छोड़िकय भागि गेल। अन्त मे एक गर्भिणी बाघिनक प्रहार सँ खेदन मूर्च्छित भऽ गेलाह आर बाघिन भागि गेल। मुदा दोसर दिन अपन अभियान मे टेंगराहा चौर (मधेपुरा) मे बाघिन सँ युद्ध करैत खेदन मारल गेलाह।
खेदनक लहास गाम आनल गेलनि। जखन चिता पर चढायल गेलनि त हुनक माय धनावती देवी अपन वीर आ लोकक उपकार करयवला पुत्र खेदनक काया जरैत देखि स्वयं सेहो ओहि चिता मे चढबाक जिद्द कय देलीह, चिता पर चढि गेलीह। तखन खेदनक दिव्य आत्माक आवाज सुनाइ देलकनि – “माय! तोहर बेटा रोइयों न कियो भग्न कय सकैत छौक। तोहर पुत्रक ई स्थूल शरीर भले एहि संसार मे जरि जाय, मुदा ओ अपन सूक्ष्म शरीर सँ सदिखन तोरे लग रहिकय सब लोकक कल्याण करतौ।” तखन माता धनावती देवी केँ संतोष भेलनि।
खेदनक दिव्य-अद्भुत प्रभावक कारण हुनक अनेकों पूज्यस्थल बनल जे मधेपुरा जिलान्तर्गत राजपुर, भर्राही, सादिकदुर, जीरबा-मधेली, मनहरा, साहुगढ़, गौरीपुर, हरिपुर (कला), भेलाही आदि स्थान सब मे अद्यतन (आइ धरि) विद्यमान अछि। राजपुर-गह्वर केर पीपरक गाछ तर हुनकर स्थानक अवहेलना सँ दरभंगा महाराजाक हाथी आ महावत केँ जे दुःख भोगय पड़ल छल ताहि सँ चकित भ’ कय दरभंगा महाराजा हुनकर स्थान केँ विकास आ भविष्य धरि संरक्षण करबाक वास्ते चारि (४) बीघा जमीन केर जागीर दय कय ओहि लोकदेव केर पूजा आ सम्मान केँ लोक मे प्रतिष्ठित कएने रहथि।
(स्रोतः लोकसंस्कृति कोश, मिथिला खंड, डा. लक्ष्मी प्रसाद श्रीवास्तव)


c: text/html

text: पटना। बिहार मे नव वर्ष स ग्रामीण इलाका क सरकारी अस्पताल क संचालन क जिम्मेदारी ग्रामीण क कंधा पर होएत। राज्य सरकार एकरा लेल एकटा समिति गठित करि प्रत्येक पंचायत कए 30,000 स 40,000 टका देबाक निर्णय लेलक अछि। एकरा लेल राज्य मे प्रत्येक गांव मे लोक स्वास्थ्य, परिवार कल्याण आ ग्रामीण स्वच्छता समिति क गठन कएल जा रहल अछि। एहि समिति मे ग्राम पंचायत क पांच सदस्य आ एक नर्स शामिल होएत। समिति सरकार द्वारा देल गेल राशि कए खर्च करत। समिति आवश्यकता पड़ै पर निर्धन आ लाचार मरीज कए इलाज क खर्च सेहो वहन करत। इ समिति क देख-रेख क लेल एकटा निगरानी समिति क सेहो गठन कएल जाएत। राज्य क स्वास्थ्य विभाग क एकटा अधिकारी क मुताबिक राष्ट्रीय ग्रामीण स्वास्थ्य मिशन क निर्देश क तहत हर गांव मे एहि समिति क गठन अनिवार्य होएत। ओ कहलथि जे जिला स्वास्थ्य समिति प्रति गांव क हिसाब स 10,000 टका देत। प्राथमिक स्वास्थ्य केन्द्र क प्रभारी चिकित्सा पदाधिकारी पर इ समिति क गठन क भार सौंपल गेल अछि। समिति द्वारा राशि क सदुपयोग क लेल एकटा निगरानी समिति क गठन कएल जाएत, जेहि मे वार्ड आयुक्त, आंगनबाड़ी सेविका आ स्वयंसेवा सहायता समूह क सदस्य कए शामिल कएल जाएत। दोसर ओर, राज्य क स्वास्थ्य मंत्री नंदकिशोर यादव कहलथि जे गांव क प्रत्येक व्यक्ति कए स्वास्थ्य सुविधा मुहैया करेबाक उद्देश्य स लोक स्वास्थ्य, परिवार कल्याण आ ग्रामीण स्वच्छता समिति क गठन कएल जा रहल अछि। ओ कहलथि जे मलेरिया संग संक्रामक रोग क रोकथाम आ सार्वजनिक स्वास्थ्य सुविधा मुहैया करब मे इ समिति द्वारा सरकार क सुविधा होइत। ओ कहलथि जे इ समिति जनवरी स काज करै लागत।

robotstxt: allowed

filter: keep


text:
पटना: उपमुख्यमंत्री सुशील कुमार मोदी कहलैथ कि बिहारक मेडिकल व इंजीनियरिंग कॉलेज से उत्तीर्ण भेल छात्रक बहाली में 50 प्रतिशत आरक्षण दैल जैत। जहिया धैर नियमित बहाली नञि भ जाइत अछि, ताबे तक संविदा अफसर व कर्मचारी केँ सेवा बहाल रहत और नियमित बहाली में हिनका प्राथमिकता दैल जैत।
काइल डॉ. विश्वेश्वरैया केर 75वीं जयंती पर अभियंता भवन में आयोजित समारोह में सुसील मोदी कहलैन जे राज्य में डॉक्टर व इंजीनियर केँ बहुत कमी अछि। बिहार लोक सेवा आयोग पर नियुक्ति केर काफी दबाव छल। एहिके लेल राज्य तकनीकी आयोगक गठन कैल गेल हन, ताकि डॉक्टर व इंजीनियर सभहक शीघ्र बहाली भ सकैए। बिना लिखित परीक्षा व साक्षात्कार केर ही डॉक्टर व इंजीनियरक बहाली होयत। कहलैथ कि पथ निर्माण विभाग, जल संसाधन, लघु जल संसाधन व ग्रामीण कार्य विभाग में इंजीनियर केर करीब सात हजार पद खाली अछि। तामिलनाडु, महाराष्ट्र, आंध्रप्रदेश केर तुलना में बिहार में बहुत कम इंजीनियरिंग कॉलेज अछि।एहिके लेल राज्य सरकार सब जिला में एगो मेडिकल कॉलेज खोइल रहल अछि।
#50%आरक्षण #इंजीनियरिंग व मेडिकल छात्र #बिहार #मैथिली समाचार


text:
कोसी पेटक गाम ‘कर्णपुर,!!!
बारह कोसक यात्रा सँ बाबा बड़ थाकि गेल छलाह, सोचलैनि किछु काल पाखड़िक गाछ तर विलमाली । धारक कातक शीतल हवा में हुनका कखनि आँखि लागि गेलैन से नहिं जानि। जखैन आँखि खुजल तऽ गौधूलि वेर भए गेल छल । सोचलैनि जतबा धरि गाम जाएब ततबा में तऽ मुनाहारि राति भए जाएत , ते कियाक नै अपन मित्र गौड़ीनाथक ओतय राति विलमा कए अन्हरोखे बाध-बोन कलम-गाछी देखेत हवेली पर पहुँच जाए।
गुटरू खबास सँ कहलैनि कियाने एतय राति विलमा काल्हि पह फटिते घरमुहाँ रास्ता पकरि । गुटरु खबास बजला हँ..! गिरहत कियाक नै..! बाबाक मित्रक घर किछुये दुर पर छलैन्हि | देखिते बजला..केना हौ आबह !- आबह ! आय तऽ पश्चिमे सँ दिनकर दर्शन देल , हमर अहोभाग्य जे तौं अयलह । कुशल क्षेमक वाद ..भोजन- भात भेल आर खरिहाने में खटिया ओछा बाबा दुनुमित्र सुति रहला। गुटरु खवास सेहो शितलपाटी बिछा सुति रहल। गुटरु महराई ठनलक ..! जोड़-जोड़ सँ कोसीक विरहा गावय लागल – ‘’कोसीक कछहरि बसय मल्हार, नदियापार लगादै हमार, नहीं चाहि धन -बित नहीं किछु आर , दैऽह अभय वड़ , कुल -परिवार ।.,, गीत गबैत गुटरु खवास सुति रहला ,।
राति बारह बजे कुकूर कौआ झामरि लिय लागल , बाबाक प्राण भावि आशंका सँ कापय लागल,गूटरु खिहारी भगौलक , आर बाजल ! कुकुरक जाति रातियो केने दम धरैए,.. कहुना सब करोट बदलैत राति बितौलनि । गाम में चारिए बजे पसार खुजै छैक, सब जखैन बांध पर गेल तऽ हाकरोस करए लागल, बाबा धरफराय उठला,दौड़ला बान्ह पर, जखैन आगु देखल तऽ धरति पैएर तर सँ घुसकि गेल , आँखिक सामने चकमक चानी सदृश्य , ..दृश्य घुमय लागल । रातिए में कोसी अपन गाल में गामक-गाम समा लैएने छलि, ‘’आब नैए ओ नगरी नैए ओ ठाँउं ,, बाबा कल्पना करैत सिहरी रहल छलाह!!, कतय गेल हमर चतुरसाल हवेलि , टोल -पड़ोस, हेंजक हेंज गाय -बरद, वीगहाक – बिगहा कलम-गाछी,। नै ई अनर्थ दैवो सँ स्वीकार नै , इ माता नहिं डायन छथि, जे अपनहुँ शन्तान के नै बख्सल, आब कर्णपुर गाम सबहक स्मृति में शेष रहत !!!
-श्रीमती रूबी झा


text:
अजय कुमार, ३० सितम्बर २०१९, सहरसा. मैथिली जिन्दाबाद!!
उग्रतारा महोत्सवक भव्य शुभारंभ – मिथिलाक्षेत्रक विशिष्टता सँ विश्व केँ परिचय मुख्य उद्देश्य
सहरसा जिलाक महिषी स्थित राजकमल क्रीड़ा मैदान मे आयोजित तीन दिवसीय उग्रतारा सांस्कृतिक महोत्सवक शुभारंभ सोम दिन कयल गेल अछि। मुख्य अतिथिक रूप मे डीआईजी सुरेश प्रसाद चौधरी, जिलाधिकारी शैलजा शर्मा, आरक्षी अधीक्षक राकेश कुमार सिंह, उग्रतारा न्यास केर अध्यक्ष प्रमील कुमार मिश्र द्वारा संयुक्त रूप सँ दीप प्रज्वलित कय केँ कार्यक्रमक उद्घाटन कयल गेल ।
महिषी वेद अध्ययन केन्द्र केर छात्र लोकनि द्वारा वेद पाठ, स्वस्ति वाचन कयल गेल । मुक्तेश्वर सिंह मुकेश केर मंच संचालन मे चलल ई कार्यक्रम मे सब अतिथि लोकनि केँ मिथिला संस्कृतिक अनुसार पाग चादर एवं मखानक माला दय केँ सम्मानित कयल गेलनि। तत्पश्चात महोत्सव केर आयोजन केँ लय केँ प्रकाशित स्मारिका ‘धरोहर’ केर विमोचन कयल गेल।
कार्यक्रम केँ संबोधित करैत मुख्य अतिथि डीआईजी श्री चौधरी कहलनि जे महिषी ज्ञान केर धरती थिक। जतय एक सँ बढिकय एक विद्वान् व विदुषी भेलीह । एतय आबिकय काफी गौरवान्वित अनुभूति कय रहल छी। ओ कहलखिन जे बंगाल स्थित तारापीठ और उग्रतारा स्थान दुनू शक्ति पीठ सिद्धस्थल थिक। पर्यटन विभाग केर माध्यम सँ मिथिलाक संस्कृति केँ अधिक सऽ अधिक लोक धरि उजागर कयल जायत। जिलाधिकारी श्रीमती शर्मा बजलीह जे उग्रतारा सांस्कृतिक महोत्सव केर मुख्य उद्देश्य मिथिलाक संस्कृति केर पुनर्जागरण अछि। ई कोसी इलाका बाढ़िक विभिषिका सँ त्रसित होयबाक बादो एतुका लोकक मनोबल काफी ऊँच अछि। एहि धाम केँ विकसित करबाक लेल जिला प्रशासन प्रतिबद्ध अछि। एकरे निरन्तरता देबाक क्रम मे एहि महोत्सव सँ एकटा वेबसाइट सेहो लाॅन्च कयल गेल अछि। एहिपर ऐतिहासिक, अध्यात्मिक, धार्मिक, प्रतिवर्ष होयवला सेमिनार केर भाषण, व्याख्यान तथा न्यास केर समस्त जानकारी उपलब्ध करायल गेल अछि। उद्घाटन सत्र मे आरो विशिष्ट वक्ता लोकनि अपन विचार रखने छलाह।
कार्यक्रमक दोसर सत्र मे स्वरांजलिक कलाकार लोकनि स्वागत गीत, स्वागत गीत नृत्य तथा भगवती गीत पर नृत्य केर माध्यम सँ श्रोता सभक मन मोहि लेलनि। एहि मे प्रो. अमरेन्द मिश्र आगा, प्रो गौतम कुमार सिंह, रश्मि कुमारी, श्रेया झा, अदिति किरण, बॉबी, रश्मि ठाकुर, सुमित सुमन, नीतू कुमारी, ब्यूटी श्री, माही कुमारी, सौम्या राय, जैसमिन, खुशी, साक्षी समृद्धि, शिल्पी, सृष्टि, नीतू राय, प्रियांशी पटेल, साक्षी राज, सुषमा कुमारी, प्रगति प्रिया, संचिता राज, सौम्या सिंह सहित सब कलाकार द्वारा उत्कृष्ट प्रदर्शन सँ अपन अमिट छाप छोड़ल गेल छल।
एहि अवसर पर डीडीसी राजेश कुमार सिंह, सदर एसडीओ शंभु नाथ झा, एसडीपीओ प्रभाकर तिवारी, जिला शिक्षा अधिकारी जटाशंकर झा, दिलीप चौधरी, पवन झा, प्रमील कुमार मिश्र सहित बहुत पैघ संख्या मे ग्रामीण लोकनिक उपस्थिती रहल।


text:
नई दिल्ली। 26 नवम्बर। भारत सरकार दिस सँ सभ बैंक क' निर्देश देल गेल अछि कि जिनका बैंक खाता नहि छैन्ह लेकिन हुनका लग आधार कार्ड या कुनु भी वैध पहचान पत्र छैन्ह हुनका प्री रिचार्ज डेबिट कार्ड मुहैया कराओल जाय। अपने क' बता दी कि 500 आर 1000 टक्का केँ पुरनका नोट बंद भेलाक बाद नरेंद्र मोदी सरकार प्लास्टिक मनी क' बढ़ावा देबाक सभ ऑप्शंस पर काज क' रहल अछि। ऐहिक तहत यदि किनको लग बैंक खाता नहि छैन्ह तयो बैंक हुनका डेबिट कार्ड देत। सरकार केँ निर्देश पर जल्दे सभी बैंक ई सुविधा उपलब्ध कराओत। एहि क' प्री रिचार्ज डेबिट कार्ड सेवा केर नाम देल गेल अछि। एहि कार्ड म' एक तय राशि तके पैसा जमा होयत। लोग ऐहिक इस्तेमाल प्लास्टिक मनी केर तौर पर क' सकता।
केन्द्रीय वित्त मंत्रालय दिस सँ इयो कहल गेल अछि कि यदि कुनु व्यक्ति केँ परिवारक कुनु भी सदस्य लग बैंक खाता होय तेँ हुनक कार्ड क' लिंक करि जिनका नहीं छैन्ह हुनका कार्ड देल जाय। ऐहिक लेल कार्ड प्राप्त करनिहार व्यक्ति क' एक आवेदन देबा परतैन्ह। मंत्रालय केर अधिकारी केँ मुताबिक एहि योजना केँ तहत एक खाते पर अधिकतम पांच कार्ड जारी कायल जायत। ऐहिक संगेनाबालिग क' सेहो प्री रिचार्ज डेबिट कार्ड देबा क' मंजूरी देल गेल अछि। हालांकि, कार्डक रिचार्ज करबाक अधिकतम या न्यूनतम सीमा एखन धरी तय नहि कायल गेल अछि, जाहि क' बाद म' निर्धारित कायल जायत।


text:
निर्वाचन आयोग (नेपाल)
निर्वाचन आयोग नेपालम बालिग मताधिकारक आधारम संसद, गाउँ, नगर तथा जिलाक स्थानीय निकायसभक स्वतन्त्र निर्वाचन सम्पन्न कराव उद्देश्यसँ स्थापना भेल संबैधानिक अंग छी।
पृष्ठभुमि[सम्पादन करी]
नेपाल सरकार वैधानिक कानून, २००४ र्सवप्रथम गाउँ पञ्चायत, आर जिला पञ्चायतसभम निर्वाचित जनप्रतिनिधिसभ रहेके व्यवस्था केनेए छल। अन्तरिम शासन विधान,२००७ निर्वाचन आयोगक व्यवस्था भेल आर आयोगक पहिलो प्रमुख निर्वाचन आयुक्त पदमा श्री सुवर्ण सम्शेर ज.ब.रा नियुक्त भेल। नेपाल अधिराज्यक संविधान, २०१५ अर्न्तर्गत नेपालम प्रतिनिधि सभाक लेल फाल्गुण ७, २०१५ म पहिल संसदीय आम निर्वाचन सम्पन्न भेल। नेपालक संविधान, २०१९ अर्न्तर्गत गाउँ तथा नगर तहक प्रतिनिधिक लेल प्रत्यक्ष निर्वाचन सम्पन्न भेल। ईसभ निकायक प्रतिनिधिसभ मध्येसं उपर तह जिला, अञ्चल आर राष्ट्रिय पञ्चायत (राष्ट्रिय विधायिका)क निर्वाचन सम्पन्न भेल छल।
नेपाल अधिराज्यक संविधान,२०४७ एकर प्रस्तावनाम आधारभूत मानव अधिकार सुरक्षितक बालिग मताधिकार, संसदीय शासन प्रणाली, संवैधानिक राजतन्त्र आर बहुदलीय प्रजातन्त्रक सुदृढीकरण उल्लेख कएल गेल अछि । वाहि संविधानक भाग १५ म धारा १०३ सँ १०८ धरि निर्वाचन आयोगक गठन प्रक्रिया, काम, कर्तव्य आर अधिकार, निर्वाचन क्षेत्र निर्धारण आयोग,निर्वाचन विशेष अदालतक व्यवस्था उल्लेख कएल गेल अछि।
उद्देश्य[सम्पादन करी]
नेपाल अधिराज्यक संविधान, २०४७ क प्रस्तावनाम उल्लेख भेल अनुसार बालिग मताधिकारक आधारम संसद तथा गाउँ, नगर र जिलाक स्थानीय निकायसभक निर्वाचन स्वच्छ आर स्वतन्त्र रूपमा सम्पन्न कार्य ।
कार्यक्षेत्र र जिम्मेवारी[सम्पादन करी]
- संसद तथा गाउँ, नगर आर जिलाक स्थानीय निकायसभक निर्वाचन सञ्चालन, रेखदेख, निदर्शेन आर नियन्त्रण कार्य, सोहि प्रयोजनक लेल मतदाता नामावली तयार करवाक कार्य,
- मतदाता परिचयपत्र तयारी आ व्यवस्था कार्य,
- मतदान केन्द्रक निर्माण तथा पुनरावलोकन कार्य,
- राजनैतिक दल दर्ता कार्य,
- मतदाता सचेतना कार्यक्रम सञ्चालन कार्य,
- निर्वाचनसँ सम्बन्धित विषयम तालीम तथा अभिमुखीकरण कार्यक्रम सञ्चालन कार्य,
- स्वतन्त्र आर स्वच्छ रूपमा निवार्चन सम्पन्न कार्य निर्वाचन प्रकृयासभम सुधार कार्य,
- अन्य मुलुकसभसँग निर्वाचन सम्बन्धी अनुभवसभ आदान प्रदान कार्य,
- निवार्चन सम्बन्धी ऐन्सभ मस्यौदा तयार कार्य आर नियमसभ बनेवाक कार्य,
- निर्वाचन सम्बन्धी निर्देशिकासभ तयार कऽ लागूके कार्य।
सम्बन्धित निकायसभ[सम्पादन करी]
- नेपालका सम्पूर्ण ७५ जिला रहल जिला निर्वाचन कार्यालयसभ।
सम्पर्क ठेगाना[सम्पादन करी]
निर्वाचन आयोग
कान्तिपथ, काठमाडौंं, नेपाल
फोन: (९७७ १) ४२२८६६३
फ्याक्स: (९७७ १) ४२२९२२७
ईमेल: info@election.gov.np


text:
- नेपाल लेल मकर संक्रांति पर 15 जनवरी विदा होएत ट्रेन
- तिरहुत सरकार स लीज पर जमीन लेने अछि नेपाल रेलवे
दरभंगा। कोंकण रेलवे कॉर्पोरेशन मकर संक्रांति पर 15 जनवरी कए नेपाल लेल एक जोड़ी ट्रेन मे स पहिल ट्रेन जयनगर द कए जनकपुर लेल रवाना करत। कोंकण रेलवे कॉर्पोरेशन, मुंबई ट्रेन क इंजन सहित बोगी कए तैयार करबा मे जुटल अछि। पेंटिंग क काज पूरा भ गेल अछि आ मकर संक्रांतिक दिन एकटा ट्रेन नेपाल लेल विदा क देल जायत। इ ट्रेन 15 दिन मे विजयवाड़ा, इटारसी, इलाहाबाद, पटना, जयनगर होइत नेपाल क जनकपुर पहुंचत। जनकपुर मे इ ट्रेन कए नेपाल रेलवे कए सौंप देल जायत। ट्रेन कए जयनगर-जनकपुर-धनुषा (कुर्था) रेललाइन पर चलाउल जायत। परिचालन शुरु भेला स रामायण सर्किट क सपना आब सेहो साकार होएत, जे तत्कालीन रेलमंत्री लालू प्रसाद अपन बजट भाषण क दौरान सीता-राम क भक्त सब कए देखौने छलाह। एहि लेल जयनगर मे एकटा आव्रजन चेक पोस्ट बनत। आव्रजन चेक पोस्ट बनेबाक जिम्मेदारी आव्रजन ब्यूरो या राज्य क होएत। एहि रेलखंड द कए एबा आ जेबा लेल भारतीय आ नेपाली नागरिक कए वीजा क जरूरत नहि होएत, मुदा आन देशक लोक लेल वीजा क जांच होएत। एहि रूट पर यात्री आ मालगाड़ी दूनू चलत।
नेपाल क भौतिक पूर्वाधार आ यातायात मंत्री वसंत नेमांग कहला जे भारत सरकार 15 जनवरी कए नेपाल लेल एकटा ट्रेन रवाना करत। ट्रेन कए नेपाल पहुंचबा मे 15 दिन लागि सकैत अछि। नेपाल पहुंचलाक बाद कई साल स बंद पडल नेपाल रेलवे क सेवा फेर स शुरू भ जायत। ओ कहला जे दोसर ट्रेन फरवरी मे जनकपुर पहुंचत। दूनू ट्रेन जयनगर होइत जनकपुर स धनुषा (कुर्था) तक आउत। दूनू ट्रेन कए जीटूजी स्तर पर (दू सरकार क स्तर पर) एक भारतीय कंपनी स कीनल गेल अछि। ओ कहला जे कोंकण रेलवे कॉर्पोरेशन मुंबई स 84.65 करोड़ टका मे दूनू ट्रेन कीनल गेल अछि। डीजल इलेक्ट्रीफाइड मल्टीपल यूनिट (डेमू) विद्युत व डीजल स संचालित एहि ट्रेन मे पांचटा डिब्बा होएत। आगू आ पाछू दूनू दिस इंजन होएत। विभाग क दावा अछि जे ट्रेन क दूनू दिस इंजन भेला स टर्मिनल पर बेसी परेशानी नहि होएत। पांचटा डिब्बा मे स एकटा ड्राइविंग पावर कार, एक ड्राइविंग ट्रेलर कार, एक एसी ट्रेलर कोच आ दूटा ट्रेलर कोच एसी आ नॉन एसी होएत। एहि ट्रेन मे 16 सौ हॉर्स पावर क इंजन होएत। ट्रेन क अधिकतम गति 110 किमी/घंटा होएत। एकर बॉडी स्टेनलेस स्टील स बनल होएत। नेपाल सरकार एक जोडी ट्रेन लेल 20 प्रतिशत धनराशि क भुगतान कंपनी कए केलक अछि। शेष 80 प्रतिशत क भुगतान ट्रेन कए परिचालन मे एलाक बाद होएत। दूनू ट्रेन जयनगर- जनकपुर- विजलापुर रूट पर चलत। एहि रेलखंडक लंबाई 51 किमी अछि। रेलवे विभाग क महानिदेशक बलराम मिश्र कहला जे जयनगर-जनकपुर-धनुषा (कुर्था) तक 34 किलोमीटर क रेललाइन क विस्तार कैल जा चुकल अछि। शेष धनुषा-विजलापुर 17 किमी रेललाइन भारत क सहयोग स बनाउल जा रहल अछि। देश क कोनो कोने स ट्रेन स पहुंच सकैत छी। जनकपुर-जयनगर-धनुषा (कुर्था) रेल लाइन शुरू भेला स अयोध्या नहि, भारतक कोनो शहर भाया जयनगर क पहुंचल जा सकैत अछि। ओ कहला जे एहि रेलखंड पर परिचालन शुरु भेला स रामायण सर्किट क सपना पूरा भ जायत। एहि रेलखंड पर आठटा रेलवे स्टेशन अछि। भारत क जयनगर आ नेपाल क्षेत्र क इनरुवा, खजुरी, मैनथपुर, वैदेही, परवाह, जनकपुर, धनुषा (कुर्था), पिपराडी आ बिजालपुरा। उल्लेखनीय अछि जे 1940 मे नेपालक तत्कालीन राजा जनकपुर आ जयनगर क बीच रेलसेवा शुरु करबा लेल दरभंगा महाराज स लीज पर जमीन लेने छलाह जे आइ धरि नेपाल रेलवे पर लग अछि। नैरो गेज पटरी कए भारत सरकार क सहयोग स नेपाल रेलवे ब्रॉड गेज मे बदलबाक काज केलक अछि। एहि आमान परिवर्तनक कारण जनकपुर-जयनगर रेलखंड पर सेवा किछु साल स वाधित अछि।


text:
श्याम सुन्दर यादव, राजविराज। जुन ३०, २०१५. मैथिली जिन्दाबाद!!
मैथिली भाषा, साहित्य, कला, संस्कृति एवम् साहित्यक संरक्षण ग्रामीण भागक सर्वसाधारण जनता द्वारा जोगेबाक कार्य होइत आयल अछि, राजविराज मे आयोजित एक कार्यक्रमक वक्ता लोकनि बतौलनि। जिल्ला विकास समिति सप्तरीक सहयोग मे मैथिली मिडिया प्रा.लि.द्वारा आयोजित मैथिली श्रव्य तथा लेखन सम्बन्धी पँच-दिना पत्रकारिता प्रशिक्षण समारोह केर वक्ता द्वारा उपरोक्त बात कहल गेल। मैथिल महासंघ नेपालक अध्यक्ष विष्णुकुमार मण्डल कहलनि जे ग्रामीण भाग मे बाजल जायवला मैथिली मे विशिष्ट मौलिकता रहैत अछि आ भाषाकेँ जोगेबाक कार्य सेहो करैत आयल अछि। मैथिली भाषा, साहित्य, कला, संस्कृति एवम् साहित्य संरक्षण मे सर्वसाधारण द्वारा देल गेल योगदानक सराहना करैत ओ बजला जे – मैथिलीक संरक्षण सम्वर्धन लेल राज्यपक्ष केर तरफ सँ कोनो खास रुचि नहि देलाक बादो ग्रामीण जनता द्वारा एकर संरक्षण सम्वर्धन होइत रहल अछि । स्थानीय जनताक बोली-भाषा उत्कृष्ट होइत अछि, मुदा सञ्चार माध्यम द्वारा बाजल जाय वला वा लिखल जाय वला भाषा मे एकरुपता होयबा पर ओ बल देलनि।
कार्यक्रम मे अन्तर्राष्ट्रिय मैथिली परिषद् नेपालक अध्यक्ष करुणा झा भाषिक शुद्धताक नाम मे ग्रामीण भाग मे बाजल जायवला भाषा (बोली) सबकेँ नकारब उचित नहि होयबाक बात कहलनि। मैथिली भाषा–संस्कृति केँ राम, डोम, दुसाध, मण्डल, बातर, महतो, शर्मा, कुम्हार सहित अनेको जाति सब द्वारा मूल बीज जेकाँ जोगाकय रखने अछि – यदि ओहो सब मैथिली दैनिक जीवन मे प्रयोग नहि करय तऽ ई भाषा बहुत पहिने लोप भऽ गेल रहैत, ग्रामीण भागक वासिन्दा सब नाच, महराई, पराती, भगैत आदिक रुपमे एकरा संरक्षण करैत आयल अछि । भाषा कुनु जाति वा सम्प्रदायक मात्र नहि भऽ ई सबहक साझा होइत छैक आ एकर संरक्षण करब सेहो सबहक दायित्य थिकैक ।
कार्यक्रम मे महेन्द्र विन्देश्वरी बहुमुखी क्याम्पस राजविराजक पूर्व क्याम्पस प्रमुख प्राध्यापक अमरकान्त झा मैथिली केँ विश्वकेर उत्कृष्ट एवम् मीठ भाषा हेबाक चर्चा करैत राज्यपक्ष द्वारा कैल गेल उपेक्षाक कारण उल्लेखनीय विकास नहि हेबाक बात बतौलनि । ग्रामीण भाग मे प्रयोग कैल जा रहल भाषाक अपन अलगे व्याकरण होइत छैक जाहि विषय मे व्यापक अध्ययन–अनुसन्धान करबा पर सेहो ओ जोर देलनि । मैथिलीक बोलाइ आ लिखाइ मे भिन्नता हेबाक तथ्य स्पष्ट करैत मैथिली साहित्य परिषद्क पूर्व अध्यक्ष समेत रहल प्रा. झा कहलनि – सञ्चार माध्यम सबमे समाचारक रुपमे तथा कार्यक्रम सबमे प्रयोग कैल जाय वला मैथिली भाषा स्तरीय आर सर्वमान्य होयब जरुरी छैक ।
मैथिली साहित्य परिषद् केर पूर्व अध्यक्ष सेहो रहल प्रशिक्षक देवेन्द्र मिश्र कहलनि जे पत्रकारिता तालिम पश्चात् सहभागी सब सञ्चारकर्मी लोकनि भाषा शैली मे व्यापक सुधार आनि पेला अछि, एहि पर एक प्रशिक्षकक रूप मे हुनका बहुत पैघ विश्वास छन्हि । मैथिल महिला परिषद् राजविराजक संस्थापक अध्यक्ष मीना ठाकुर स्थानीय एफएम सब द्वारा मैथिली भाषाक प्रवर्धन मे देल जा रहल योगदानक चर्चा करैत सञ्चारकर्मी सब केँ आरो सशक्त रुपसँ भूमिका निर्वाह करबाक आग्रह केलनि । तालिमक प्रशिक्षक सेहो रहल मैथिली साहित्य परिषद् केर सचिव श्यामसुन्दर यादव मैथिली पत्रकारिता केर विकास हेतु राज्यपक्ष उदासीन रहबाक कारण अपेक्षानुकूल विकास नहि होमय सकल कहलनि। तालिम मे सहभागी पिंकी झा आर रविन्द्र साह तालिम हुनका सबहक लेल काफी प्रभावकारी होयबाक बात स्वीकार करैत प्रो–एक्टिभ समाचार लेखन तालिम सञ्चालन करबाक जोरदार माँग केलनि ।
परिषद् केर अध्यक्ष शुभचन्द्र झाक अध्यक्षतामा आयोजित तालिम समापन समारोहक सञ्चालन सहभागी दीपा कर्ण केने छलीह । तालिम मे विभिन्न सञ्चारमाध्यम मे कार्यरत ३१ जन सञ्चारकर्मी लोकनिक सहभागिता रहल छल । तालिम मे समाचार लेखन तथा वाचन, भाषा अनुवाद, उद्घोषण, शब्दक चयन तथा शुद्ध–अशुद्ध आदि विषय मे प्रशिक्षण देल गेल अछि ।


text: ‘दूर्वाक्षत’ भारत सरकारक नीति आयोग सं पंजीकृत एकटा गैर-सरकारी संस्था (एनजीओ) अछि । औपचारिक रूपें एकर स्थापना साल 2017 मे भेल छल, ओना एकर बीज 2014 मे ही पडि गेल छल। वर्ष 2018 मे एहि संस्था कें दिल्ली सरकार द्वारा मान्यता प्राप्त भेल आ 2019 मे भारत सरकारक नीति आयोग मे सेहो संस्था पंजीकृत भेल। संस्था मैथिल समाजक परम्परा सब कें प्रोत्साहित करबाक लेल काज रहल अछि, मुदा एकर सभसं पैघ उद्देश्य अछि मिथिलाक्षरक प्रचार प्रसार जाहि सं प्रत्येक मैथिल कें अपन मायक भाषा आ लिपि मे लिखब पढ़ब आबि जाय। जखन कि भारत सरकार मैथिली भाषा कें आठम अनुसूची मे स्थान द क एकरा गौरवशाली बना देलक अछि, संगहि नव शिक्षा नीति मे प्राथमिक स्तर पर सेहो एकरा प्रोत्साहन देबाक बात अछि तखन किएक नहि एकरा फेर स जन जन तक पहुँचाओल जाए। ‘दूर्वाक्षत’क संस्थापक आ अध्यक्ष पं. कौशल झा केर कुशल नेतृत्व मे ई काज भारतक राजधानी दिल्ली सं संचालित भ रहल अछि।


text:
अति विशिष्ट व्यक्तित्व परिचयः राम सेवक ठाकुर – मैथिली सांस्कृतिक मंचक सूपर स्टार
सुसंयोग कही एकरा जे मैथिली सांस्कृतिक मंच केर प्रसिद्ध उद्घोषक, गायक, लेखक, कवि, सिने कलाकार, रंगकर्मी आ पता नहि आरो कतेक परिचय हिनकर यथार्थरूप मे छन्हि से अति विशिष्य व्यक्तित्व श्री राम सेवक ठाकुर फेसबुक पर उपलब्ध भेटला। मैथिली जिन्दाबाद केर संपादक हम प्रवीण हिनकर ओजपूर्ण प्रस्तुति अपन गाम कुर्सों मे देखने रही, ताहू सँ पूर्व कतेको बेर हिनकर चर्चा सुनने रही आर आइ हिनका संग विस्तारपूर्वक वार्ता करबाक अवसर भेटल। आउ, एहि महत्वपूर्ण साक्षात्कार सँ अपने लोकनि से रुबरु होउ।
हमः आदरणीय राम सेवक भाइ! प्रणाम! अपन नंबर मैसेज कैल जाउ।
राम सेवक ठाकुरः “9934205203. राम सेवक ठाकुर! प्रणाम!! आजुक दिन नव उर्जाक संग आबय!!”
हमः जय जय भाइ! अपन हाल-समाचार कहू!
राम सेवक ठाकुरः सुंदर बढ़ियाँ!
हमः कुर्सों गाम मे अपनेक प्रखर प्रदर्शन आ भ्रुण हत्या पर राखल गेल ओ कविता सतति स्मरण मे रहैत अछि। ओकर विडियो फेसबुक पर पोस्ट केने रही, लोक सब बहुत प्रभावित भेल छलाह।
राम सेवक ठाकुरः हमर भ्रुण हत्या केर कविता केँ पोस्ट कयल जाउ।
हमः जी, ओकर टेक्स्ट नहि अछि भाइ। बस विडियो अछि। ओ हम ताकिकय पोस्ट करब। एखन जँ अहाँक पास उपलब्ध हो तऽ लिखिकय देल जाउ। एकरा मैथिली जिन्दाबाद पर प्रकाशित करब, अहाँ संग भऽ रहल बातचीत सहित।
एहि लिंक पर ओ विडियो उपलब्ध अछि, स्वयं श्री राम सेवक ठाकुर केर ओजपूर्ण आवाज मेः
https://www.facebook.com/pravin.choudhary/videos/10153594029843492/
राम सेवक ठाकुरः जी पठबैत छी!
हमः प्रतीक्षारत छी भाइ!
राम सेवक ठाकुरः (अपन प्रसिद्ध रचना केर उतार दैत)
मानल जे धीया छथि सीता सरूपा
त कोइखे मे माहुर खोऔल कियै जाइ छै?
बूंद पड़ल गर्भ कियो बुझल ने बुझलक
अल्ट्रामशीन पर जँचौल किये जाइछै?
नारी बिन नर की नरनाथ हो अनाथे
से नेस सऽ पहिने मिझौल कियै जाइछै?
जकरा बिन सृष्टिक हो रचना असंभव
से लिखऽ सऽ पहिने मेटौल कियै जाइछै?
माय बिनु ममता कि ममता बिनु माता
तै ममताक डिम्ही सुखौल कियै जाइछै?
कहऽलय बेटी छइ लक्ष्मी शिवानी
से जागऽ स पहिने सुतौल कियै जाइ छै?
पुरुषक सिनूर सऽ पुरुषे सिनुरेतै की?..
जनसंख्या सीथक घटौल कियै जाइछै??
जिनगीक गाड़ी दू चक्का नर नारी
तै धूड़ीक एक चक्का हँटौल कियै जाइ छै??
हमः वाह भाइ!! एहि रचनाक शब्द-शैली-संयोजन-प्रस्तुति-गायन सब किछु एतेक प्रभावी अछि जे सीधे हृदय मे उतैर पड़ैत अछि। आदरणीय राम सेवक भाइ! अहाँक परिचय ओना तऽ मैथिली भाषाक रंगमंच आ सांस्कृतिक मंच केँ देबाक कोनो जरुरते नहि, मुदा मैथिली जिन्दाबाद समान नव-नव स्थापित मिडियाक नवतुरिया पाठक लोकनि लेल कोन रूप मे देबय चाहब?
राम सेवक ठाकुरः साहित्य सागर मे रमण कएनिहार एकटा मुमुक्षु कहि सकैत छी हमरा। बाकी परिचय तऽ जे जाहि रूप मे जनैत छथि ताहि रूप मे अपन कलात्मक प्रस्तुति सँ हम हुनका सबकेँ संतोष प्रदान करबाक भूमिका अदा करैत रहैत छी। साहित्य संग कला आ सिनेमा सब किछु मे अपन योगदान दैत आबि रहल छी यथायोग्य।
हमः भाइ! अहाँक व्यक्तित्व – मंचीय प्रस्तुति – ओजपूर्ण आवाज आ रचनाक सर्जन क्षमता – एतेक रास गुण एक संग एक्के व्यक्ति मे कोना संभव भेलैक? ईश्वरक कृपा मात्र मानल जाय, आ कि माता-पिताक तपस्या आ कि अहाँक शिक्षा-दीक्षा – कोना-कोना अपने एहि विलक्षण प्रतिभाक धनी बनि पेलहुँ?
राम सेवक ठाकुरः प्रथमतः माता-पिता – सभक जड़ि मे हिनके लोकनिक तपस्याक फल हमरा मे फलित भेल से बुझी। आर एकरा मे निखार अनबाक कार्य हमर परम गुरुदेव आचार्य पंडित कुलेश्वर ठाकुर कएलनि अछि। लोकक आशीर्वाद सँ साहित्य सागर मे – साहित्य कला क्षेत्रक ओ सब कियो जिनका सँ हम कोनो न कोनो रूप मे प्रभावित भेलहुँ। अन्यथा १९९० धरि हम मैथिली मंच नहि बुझैत छलहुँ। ओना प्लेटफार्म पर अनबाक श्रेय हम श्रीयुत् केदार नाथ मिश्र तथा तारा चरण झा केँ दैत छियन्हि। विद्यार्थीकाल मे विद्यालय तथा महाविद्यालयक शिक्षक-प्राध्यापक लोकनि केँ सेहो एहि लेल श्रेय दैत छियन्हि। मुदा सर्वथा स्मृति मे रहैत अछि अपन ग्रामीण कीर्तन परंपरा जाहि सँ शुरुआत भेल आर नित्य पोषण भेटल हमर कला आ प्रस्तुति केँ।
हमः हमर गाम कुर्सों केर मंच पर अहाँक राखल ई कविता – कि कहू… पूरे दुनियाक लोक द्वारा सराहना कैल गेल छल। अपनेक आरो एहेन महत्वपूर्ण रचना सब कतहु संकलित आ प्रकाशित भेल अछि वा नहि?
राम सेवक ठाकुरः नहि भाइ! प्रकाशन लेल किछु संकलन छापाखाना मे पठौने छी, मुदा कार्य-व्यस्तताक कारण ओ सब एखन धरि प्रकाशन नहि भऽ सकल अछि। प्रकाशन मे किछु तकनीकी विन्दु पर अपने लोकनिक सहयोग रहला सँ शीघ्रे महत्वपूर्ण ८० रचनाक संग्रह केँ प्रकाशन करायल जा सकैत अछि।
हमः अपन जीवनक कला-यात्रा पर प्रकाश देल जाउ भाइ। हाले एकटा फोटो देखलहुँ जाहि मे लक्ष्मीनाथ गोसाईं केर भूमिका मे छी…. ओहि पर सेहो किछु प्रकाश देल जाउ।
राम सेवक ठाकुरः १९९० ई. मे टेलिफिल्म ‘राजा सलहेस’ मे अभिनय करबाक प्रारम्भिक अवसर भेटल छल। एखन धरि कुल ८ टा मैथिली फिल्म आर १ टा हिन्दी फिल्म मे अभिनय यात्रा केलहुँ अछि। सौभाग्य मिथिला टेलिविजन चैनल पर सर्वाधिक चर्चित गप्पी नंबर १ आर जय रामजी की मे सेहो हमर भूमिका मुख्य रहल। गोसाईं बाबाजी केर सिद्धिक समयक रौल कयलहुं जे मुख्य अछि।
हमः मैथिली भाषाक सेवा मे अहाँ केँ व्यक्तिगत रोजी-रोटी आ प्रतिष्ठित पहिचान… कि सब भेटल?
राम सेवक ठाकुरः मैथिलीक कृपा सँ सुनगैत जिनगी मे आनंद सँ जीबि रहल छी। धधयबाक इच्छो नहि अछि, सुनगैत घूड़क आगि स्थाई होएबाक बात सुनने आ गुनने छी। जीवनक्रम सेहो किछु एहि तरहक जीबैत छी, यैह आगुओ लेल इच्छा अछि।
हमः फेसबुक पर भेंट – आह्लादित केलक भाइ! मैथिली जिन्दाबाद नव न्युज पोर्टलक स्थापना ११ अप्रैल २०१५ केँ केलहुँ। बस मैथिली भाषाक गरिमा केँ दुनियाक सोझाँ अपना तरहें प्रस्तुत करबाक लेल ई मिडियाक एक छोट डेग उठेबाक बाध्यता भेल बुझू। एकर पाठक लेल अपन सारगर्वित संदेश देल जाउ।
राम सेवक ठाकुरः अहाँ सतैत मिथिला-मैथिलीक उन्नयन लेल सत् प्रयास करैत रही। अहाँ जन-जन मे कृतज्ञताक उत्साह भरैत रही। मैथिली जिन्दाबाद पोर्टलप्रति लोकक जुड़ाव अधिकाधिक होअ। अनवरत अहाँ वैचारिक क्रांतिक सहज संचार करी!!
हमः अहाँक लिखल कतेको रास गीत सब केर कैसेट सेहो बनि गेल अछि सुनलहुँ? ओहि पर किछु जानकारी देल जाउ।
राम सेवक ठाकुरः हमर गीत सर्वाधधिक कुंजबिहारी मिश्र तथा पूनम मिश्र गौलन्हि अछि। बहुते रास कैसेट (सीडी) सब प्रकाशित अछि हुनका लोकनि द्वारा। ओना राम बाबु, दिलीप दरभंगिया, माधव राय, ईहो सभ हमर रचना केँ अपन सुमधुर आवाज देलनि अछि।
हमः अन्त मे मैथिली जिन्दाबादक पाठक लोकनि केँ कि सन्देश देमय चाहब?
राम सेवक ठाकुरः युवा ब्रिगेड शिक्षित युवक लोकनिक संगठन जगह-जगह गठन कएल जाउ। साहित्यिक परिचर्चा न्यून ब्यय पर सब ठाँ हेबाक चाही। पुनः लेखन, वाचन, चित्रकला, गायन आदिक प्रतियोगिता सामाजिक स्तर पर आयोजन होएत रहय। बुजुर्ग व अनुभवी अभिभावक तथा युवा पीढी बीच समन्वय रखबाक लेल मिथिला मचान केर स्थापना सब तैर हो जतय मिथिला मैथिलीक गप्प हो।
चाहत नहि इहलोकक हमरा
चाहत नहि सुरलोक रही;
चाहत नहि सुख संपत्ति केर
नहि चाहत कोनो भोग करी
जन्म अनेक होअए बरु कोनो
जनमि जनमि सभ कोखि मे आबी
स्नेहलता सेवक बस स्वारथ
मिथिले मे रही मिथिलेक कहाबी
हमः बहुत धन्यवाद राम सेवक भाइ! प्रणाम!
उपरोक्त वार्ता सँ एकटा सूपर स्टर मिथिला नायक अपन विचार हमरा लोकनि नव युवा पीढी लेल विशेष भार सहित देलनि अछि। आशा करैत छी जे हुनकर सपना केँ हम सब जरुर पूरा करब। अपने सब केँ विशेष अभिवादन – मैथिली जिन्दाबाद!!


text:
काल्हि प्रकाशित समाचार ‘डा. पंकज मिश्र केर सहभागिता’ १६म विश्व संस्कृत सम्मेलन बैंकाक केर वेब पेज पर एक विशिष्ट महानुभाव नवीन चौधरी केर प्रतिक्रियाक माध्यम सँ पता चलल जे मिथिलाक आरो विद्वान् सब उपरोक्त सम्मेलन मे सहभागी बनल छथि।
डा. अर्कनाथ चौधरी – ३५ वर्षक विशाल शैक्षणिक अनुभव, अनेकानेक विषय पर लगभग ८००० पृष्ठ केर २१ टा पोथीक रचयिता, व्याकरण, साहित्य, दर्शन, तंत्र आ वेद केर पूर्ण ज्ञाता, एक कुशल प्रशासक, राष्ट्रीय संस्कृत संस्थान अन्तर्गत ३ महाविद्यालयक प्रधान प्राचार्य, विभिन्न समितक अध्यक्ष आ शिक्षा रत्न सम्मान सँ सम्मानित – वर्तमान् युगक वाचस्पति मिश्र समान अतूलनीय विद्वान् छथि।
मैथिली जिन्दाबाद केँ जानकारी देल गेल अछि जे मिथिला सँ डा. पंकज मिश्र केर अलावे डा. अर्कनाथ चौधरी सेहो एहि सम्मेलन मे सहभागी छथि। डा. अर्कनाथ चौधरी मूल रूप सँ ग्राम रुद्रपुर (मधुबनी, मिथिला) सँ छथि आ वर्तमान मे राष्ट्रीय संस्कृत संस्थान, लखनऊ केर प्राचार्य छथि, अपने सेहो एहि गरिमामय अन्तर्राष्ट्रीय सम्मेलन मे कार्यपत्र प्रस्तोताक रूप मे सहभागी छी। हिनकर प्रस्तुतिक विषय वस्तु हाल धरि कोनो स्रोत सँ ज्ञात नहि भेल अछि, मुदा डा. पंकज मिश्र सँ संभाव्य वार्ताक माध्यम सँ विस्तृत जानकारी संध्याकाल धरि मैथिली जिन्दाबाद पर उपलब्ध होयत।
एखन सँ कनिकबा काल पहिने भारतीय विदेश मंत्री सुषमा स्वराज अपन संबोधन संस्कृत मे करैत विदेश मंत्रालय मे से संस्कृत विद्वान् हेतु एकटा सह-सचिव समान उच्च पद केर सृजना करबाक बात कहली। ओ ईहो कहली जे संस्कृतक ज्ञान मानव केँ बहुत दूरदर्शी आ दूरगामी बनबैत अछि। उद्घाटन सत्र उपरान्त करीब ६० देशक ६०० महाविद्यालयक विद्वान् लोकनिक सहभागिता आ करीब ४२ टा महत्त्वपूर्ण विषय पर विशिष्ट विद्वान् लोकनिक कार्यपत्रक प्रस्तुति होयत आ ताहि पर समीक्षात्मक विश्लेषण होयबाक विस्तृत कार्यक्रम हेबाक जानकारी भेटल अछि।
प्रकाशित समाचार: https://www.youtube.com/watch?v=mdHtD1LTqOg
मैथिली जिन्दाबाद उपरोक्त समाचार सँ उत्साहित अछि जे मिथिलाक विद्वान् आइयो अपन अखण्ड इतिहास केँ सुरक्षित रखने छथि, केवल हमरा लोकनि वर्तमान मे पहिचानक विकृतिक कारणे ई नहि बुझि पाबि रहल छी जे के कतय छथि। प्रो. विद्यानन्द मिश्र (सहरसा) केर उक्ति केँ पुन: स्मरण मे आनि रहल छी, “हम सब आइयो ओतबे महत्त्वपूर्ण विभूति छी, मुदा तिल-तिल मे बिखड़ल छी। जानि नहि ओ कोन गुरक पाक हेतैक जे हमरा सबकेँ पुन: एकठाम साटिकय तिलबा समान महत्त्वपूर्ण कार्यक योग्य वस्तु बना देत!” मिथिला राज्य आ मैथिल पहिचान पर देल गेल ई वक्तव्य एहेन घड़ी बेसिये स्मृति मे अबैत अछि। विद्वान् आ सज्जन लोकनि केँ बेर-बेर प्रणाम!!


text:
प्रिमियर लिग
प्रिमियर लिग अङ्ग्रेजी फुटबल सङ्घ आवद्ध फुटबल क्लबसभक व्यावसायिक लिग छी । ई लिग अङ्ग्रेजी फुटबल लिग प्रणालीक सर्वोत्कृष्ट फुटबल प्रतिस्पर्धा छी । ई लिगमे कूल २० टिमक सहभागिता अछि । ई लिगकें सञ्चालन द फुटबल लिगक निहित प्रणालीमे आधारित अछि । प्रिमियर लिग एकटा एहन निकाय छी जहिमे २० सदस्य क्लब शेयरधनीक रुपमे काज करैत अछि । ई लिगक आयोजना अगस्त महिना सँ मई महिनाधरि होएत अछि जहिमे सम्पूर्ण टिम ३८ टा खेल खेलैत अछि, एक बर्षमे कूल ३८० खेल खेलाएल जाएत अछि । प्राय: खेलसभ शनि दिन आ रबि दिन खेलाएल जाएत अछि तँ कोनो कोनो खेल छुट्टीक दिन सेहो खेलाएल जाएत अछि ।
वास्तवमे सन् १८८८ मे स्थापना कएल गेल द फुटबल लिग सँ विभाजन भेलाक बाद आ आकर्षक टेलिभिजन आधिकारक फायदा उठेबाक उद्देश्य सँ फुटबल लिग फर्स्ट डिभिजनक क्लबसभक निर्णयकें आधारमे सन् १९९२ फरबरी २० मे एफए प्रिमियर लिगक स्थापना भेल छल ।[१]ओकर पश्चात प्रिमियर लिग विश्वक सभ सँ बेसी देखल जाएवला लिगक रुपमे उदय भेल । ई संसारक सभ सँ आकर्षक फुटबल लिग छी जकर संयुक्त क्लब राजश्व सन् २००७-०८ मे £१.९३ बिलियन रहल छल । ई लिगकें २१२ देशक ६ करोड ४३ लाख दर्शक घरमे देखैत अछि तँ लगभग ४७ करोड सम्भावित दर्शकसभ ई लिगकें देखैत आएल अछि ।[२]
इतिहास[सम्पादन करी]
लिग[सम्पादन करी]
वर्तमान संस्करण[सम्पादन करी]
सन्दर्भ सामग्रीसभ[सम्पादन करी]
- ↑ "United (versus Liverpool) Nations", The Observer, ६ जनवरी २००२, अन्तिम पहुँच ८ अगस्त २००६।
- ↑ "The World's Most Watched League", Premier League (PremierLeague.com), १६ नवम्बर २०११, अन्तिम पहुँच ११ अप्रैल २०१२।


text:
२.गद्य खण्ड
२.१.नित नवल सुभाष चन्द्र यादव- भाग-१ (गजेन्द्र ठाकुर)
२.२.संतोष कुमार राय 'बटोही'- मंगरौना- धारावाहिक उपन्यास- आठम खेप
२.३.रबीन्द्र नारायण मिश्र- मातृभाषामे शिक्षा अभियान आ जयकान्त मिश्र
२.५.जगदीश प्रसाद मण्डल- आत्मबल
२.६.जगदीश प्रसाद मण्डल- मोड़पर (धारावाहिक उपन्यास)
२.७.रबीन्द्र नारायण मिश्र- मातृभूमि (उपन्यास)- १६म खेप
२.८.निर्मला कर्ण- अग्नि शिखा (भाग- १०)
२.९.रमाकर चौधरी- एलरजी/ मनुष्यक रक्त/ विभिन्न प्रकारक रक्त सम्बंधित अन्य जानकारी/ रक्त समूह(Blood Group)/ उच्च रक्त चाप(Hypertension)/ प्रतिऔक्सीकारक(Antioxidant)/ पाचन तंत्र।(Digestive System)/ गैस्ट्रोओसोफेजिअल रिफ्लक्स बीमारी(GERD)
२.१०.राजदेव मण्डलक ५ टा कथा- कथा-१ जइपर सम्पादकीय समीक्षा अंग्रेजीमे सम्पादकीय पृष्ठ पर
२.११.राजदेव मण्डल ५ टा कथा- कथा-२ जइपर सम्पादकीय समीक्षा अंग्रेजीमे सम्पादकीय पृष्ठ पर
२.१२.राजदेव मण्डलक ५ टा कथा- कथा-३ जइपर सम्पादकीय समीक्षा अंग्रेजीमे सम्पादकीय पृष्ठ पर
२.१३.राजदेव मण्डलक ५ टा कथा- कथा-४ जइपर सम्पादकीय समीक्षा अंग्रेजीमे सम्पादकीय पृष्ठ पर
२.१४.राजदेव मण्डलक ५ टा कथा- कथा-५ जइपर सम्पादकीय समीक्षा अंग्रेजीमे सम्पादकीय पृष्ठ पर
२.१५.कुमार मनोज कश्यप- १ टा लघुकथा- डऽर कथी के
३.पद्य खण्ड
४.संस्कृत खण्ड
४.१.डा. दीपिका- चम्पूसाहित्ययशो विलासः (षष्ठोच्छवासः)
(c)२०००- २०२२। विदेह: प्रथम मैथिली पाक्षिक ई-पत्रिका ISSN 2229-547X VIDEHA (since 2004). सम्पादक: गजेन्द्र ठाकुर। Editor: Gajendra Thakur. In respect of materials e-published in Videha, the Editor, Videha holds the right to create the web archives/ theme-based web archives, right to translate/ transliterate those archives and create translated/ transliterated web-archives; and the right to e-publish/ print-publish all these archives. रचनाकार/ संग्रहकर्त्ता अपन मौलिक आ अप्रकाशित रचना/ संग्रह (संपूर्ण उत्तरदायित्व रचनाकार/ संग्रहकर्त्ता मध्य) editorial.staff.videha@gmail.com केँ मेल अटैचमेण्टक रूपमेँ पठा सकैत छथि, संगमे ओ अपन संक्षिप्त परिचय आ अपन स्कैन कएल गेल फोटो सेहो पठाबथि। एतऽ प्रकाशित रचना/ संग्रह सभक कॉपीराइट रचनाकार/ संग्रहकर्त्ताक लगमे छन्हि आ जतऽ रचनाकार/ संग्रहकर्त्ताक नाम नै अछि ततऽ ई संपादकाधीन अछि। सम्पादक: विदेह ई-प्रकाशित रचनाक वेब-आर्काइव/ थीम-आधारित वेब-आर्काइवक निर्माणक अधिकार, ऐ सभ आर्काइवक अनुवाद आ लिप्यंतरण आ तकरो वेब-आर्काइवक निर्माणक अधिकार; आ ऐ सभ आर्काइवक ई-प्रकाशन/ प्रिंट-प्रकाशनक अधिकार रखैत छथि। ऐ सभ लेल कोनो रॉयल्टी/ पारिश्रमिकक प्रावधान नै छै, से रॉयल्टी/ पारिश्रमिकक इच्छुक रचनाकार/ संग्रहकर्त्ता विदेहसँ नै जुड़थु। विदेह ई पत्रिकाक मासमे दू टा अंक निकलैत अछि जे मासक ०१ आ १५ तिथिकेँ www.videha.co.in पर ई प्रकाशित कएल जाइत अछि।


text:
हनुमान जयन्ती
हनुमान जन्मा-उत्सव वा हनुमान जन्म-उत्सव एकटा हिन्दू धार्मिक पर्व छी, जे भगवान श्री हनुमान कऽ जन्म कऽ उत्सव मनावल जाइत अछि, जे भारतभर आ नेपालमे बहुत ही पुरस्कृत अछि। ई पर्व भारत कऽ विभिन्न भागमे विभिन्न दिनसभमे मनावल जाइत अछि। भारत कऽ प्रायः राज्यसभमे, ई पर्व चैत्र महिना कऽ (साधारणतया चैत्र पौर्णिमा कऽ दिन) वा वैशाख महिनामे मनावल जाइत अछि, जबकि केरल आ तमिलनाडु जेहन किछ राज्यसभमे ई मनावल जाइत अछि। धनु (तमिलमे मारगाझी कहल जाइत अछि)।
एहि शुभ दिनमे, भगवान हनुमान कऽ भक्त हुनकर जन्म कऽ उत्सव मनावैत अछि आ हुनकासँ सुरक्षा आ आशीर्वाद प्राप्त करैत अछि। ओ पूजा करवाक लेल मन्दिरसभमे भीड लगैत अछि आ धार्मिक पूजा करैत अछि। फलस्वरूप, भक्तसभ कऽ मन्दिर पुजारीसभ द्वारा मिठाई, फूल, नारियल, तिलक, पवित्र राख (गङ्गा) आ गङ्गा जल (पवित्र जल) के रूपमे प्रसाद प्राप्त होइत अछि। लोग एहि दिन सेहो हनुमान चालीसा जेहन विभिन्न भक्तिसँ भरल हिमायतसभ आ प्रार्थनासभ कऽ पढि आ रामायण आ महाभारत जेहन पवित्र ग्रन्थसभ कऽ पढि के लेल मनैत अछि।
हनुमान जन्म-उत्सव हिन्दुसभक एकटा महत्वपूर्ण पर्व छी। भगवान हनुमान भगवान श्री राम कऽ एक प्रफुल्लित भक्त छी आ ओ श्री राम के लेल हुनकर निष्ठा भक्ति कऽ लेल व्यापक रूपसँ जानल जाइत अछि। हनुमान बल आ ऊर्जा कऽ प्रतीक छी, कहल जाइत अछि जे ओ कोनो भी रूप के ग्रहण करवाकमे सक्षम होइत अछि, गदा (अनेकौं खगोलीय हतियारसभ सहित) कऽ उपयोग, पहाडसभ कऽ स्थानान्तरित करनाए, हावा के माध्यमसँ उडनाए, बादलसभ कऽ जब्त करि लैत अछि आ गरुड कऽ उडानमे तेजीसँ प्रतिद्वन्द्वी के रूपमे।
भगवान हनुमान कऽ एकटा देवताक रूपमे पूजा कएल जाइत अछि, जे बुराई के विरुद्ध विजय प्राप्त करवाक आ सुरक्षा प्रदान करवाक कऽ क्षमता कऽ साथ कएल जाइत अछि।
जन्म[सम्पादन करी]
भगवान हनुमान अञ्जनेरी पर्वतमे जन्म भेल छल। हुनकर माता अञ्जना एकटा अप्सरा छल, जे श्राप के कारण पृथ्वीमे जन्म लेनए छल। एकटा पुत्रक जन्म देलाक पश्चात हुनका ई श्राप सँ मुक्त कएल गेल छल, वाल्मीकि रामायणमे कहैत अछि जे हुनकर पिता केसरी बृहस्पतिक पुत्र थे, ओ सुमेरू नामक एकटा स्थानक राजा छल। अञ्जना १२ वर्षधरि भगवान शिव कऽ लेल एकटा सन्तान प्राप्त करवाक लेल गहन प्रार्थना केलक। हुनकर भक्तिसँ प्रसन्न भऽ, भगवान शिव हुनकर पुत्रक माँग पूर्ण केलक। हनुमान, एक व्याख्यामे, शिव स्वयम् कऽ अवतार वा प्रतिबिम्ब अछि।
हनुमान जी कऽ प्रायः देव वायु (पवन देवता) कऽ पुत्र कहल जाइत अछि; हनुमान कऽ जन्ममे वायुक भूमिका कऽ लेल अनेकौं अलग-अलग परम्परासभ अछि। एकनाथ कऽ भवर्थ रामायण (१६हम शताब्दी सी.ई.) मे वर्णित एक कहानी बतावैत अछि जे जखन अञ्जना शिव कऽ पूजा करि रहल छल, अयोध्या कऽ राजा दशरथ सेहो सन्तानक लेल पुत्रीकमा यज्ञ कऽ अनुष्ठान करि रहल छल। परिणामस्वरूप, ओ अपन तीन पत्निसभ कऽ साझा करवाक लेल कीछ पवित्र हलुवा (पसम) प्राप्त केलक, जाहिसँ राम, लक्ष्मण, भरत आ शत्रुघ्न कऽ जन्म भऽ गेल। दैवीय अध्यादेशसँ, एकटा पतङ्ग ओ हलुवा कऽ एक टुकडा छीन लेनए छल आ ओकरा जङ्गलमे उडिते गिरा देनए छल जतय अञ्जना पूजामे व्यस्त छल। हावा कऽ हिन्दू देवता वायु, अञ्जना कऽ फैलल गेल हात कऽ चपेटमे आवि गेल, जे एकरा भस्म कऽ देलक। हनुमानक जन्म एकटा परिणामक रूपमे भेल छल। एकटा अन्य परम्पराक कहनाए अछि जे अञ्जना आ हुनकर पति केसरी एकटा बच्चा कऽ लेल भगवान शिव कऽ प्रार्थना केनए छल। भगवान शिव कऽ दिशामे, वायु अपन पुरुष ऊर्जा अञ्जान कऽ गर्भमे स्थानान्तरित करि देलक। तदनुसार, हनुमान कऽ वायु कऽ पुत्रक रूपमे पहिचानल गेल अछि।
हनुमान कऽ उत्पत्ति कऽ एकटा और कहानी विष्णु पुराण आ नारदेय पुराणसँ लेल गेल अछि। नारद, एक राजकुमारीसँ मुग्ध भऽ, अपन भगवान विष्णु कऽ पास गेल, ताकि हुनका विष्णु कऽ जेना देखल जा सके, ताकि राजकुमारी ओकरा स्वयंमवर (पति चुनवाक समारोह) मे माला देलक। ओ हरि मुख कऽ लेल पूछलक् (हरि विष्णु कऽ एक आ नाम छी, आ मुख कऽ चेहरा छी)। एकर बाहेक विष्णु ओकरा वानार कऽ चेहरा कऽ साथ देलक। एहि बातसँ अञ्जना, नारद राजकुमारी कऽ पास गेल, जे राजा कऽ सभ अदालतसभ कऽ आगा अपन आस-पास कऽ चेहरासभ कऽ देखि के हँसीमे फसि गेल छल। नारद, अपमान सहन करवाकमे असमर्थ, विष्णु कऽ श्राप देलक, जे विष्णु एक दिन वानार पर निर्भर होए पडत्। विष्णु जवाब देलक कि ओ जे किछ केनए अछि, ओ नारद कऽ अपन बढियाँ कऽ लेल छल, किया कि यदि ओ विवाहमे प्रवेश करि रहल छल तँ ओ अपन शक्तिसभ कऽ कम करि देत। विष्णु ई सेहो कहलक् जे हरिमे वैणारा कऽ दोहरी संस्कृत अर्थ छी। ई सुनि के, नारद विष्णु कऽ श्राप देए के लेल पश्चाताप केलक मुद्दा विष्णु हुनका पश्चाताप नै करवाक लेल कहने छल किया कि श्राप एकटा वरदान कऽ रूपमे काम करत्, किया कि ई शिवक अवतार, हनुमान कऽ जन्म कऽ जन्म देत्, जेकर बिना राम (विष्णु कऽ अवतार) रावण कऽ नै मारि सकैत छल।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 10 जनवरी 2012
माँ केर ममता
कखनो न ख़ाली होई अछि इ गागर ,
फूसीयो जो कखनो हम रुसी जायेत छि ,
आबी -आबी देखू कोना हमरा मनाबथी,
सदिखन हमर ओ त हिम्मत बढआबथी ,
बाट क सदिखन दूर करतीं अँधियारा ,
माँ लेल बच्चा होई अछि बड़ प्यारा ,
सत्य क मार्ग ओ त सदिखन देखाबथी,
राइत में जखन हमरा नींन नै आबे ,
लोरी बैस क सगरो राइत वो सुनाबथी ,
जखन- जखन भय सां हम घबराबी,
हाथ में आँचल हुनके त हम पाबी ,
माँ त होइत अछि सब गुण केर आगर,
माँ केर ममता होई अछि जेना सागर ,
'' रूबी झा ''


text:
लघुकथा
– वाणी भारद्वाज
एकपक्षीय निर्णय सं क्षुब्ध चनादाय
चनादाय तीन साल पर अपन माँ लग जा रहल छलीह. गृहस्थी मे ओझरायल तइयो एहि बेर चारिये दिनक असगरे धिया-पुताक घरबला पर छोड़ि स्वयं नैहरा जाय लेल उत्साहित छलीह. माँ अपन छोट बालक आ हुनकर पत्नी तथा दुइ टा बच्चा संगे रहैत छलीह. जेना अपन खुट्टा पर सब बलिहार होइत अछि सैह बात बेटा पुतोहु केर छलनि. बेटीक नैहर यानि माँ लग की सुख होइत छैक? – एतबे जे माँ लग ओ कोनो उमर के होइतो अपन नेनपन मे लौटि अबैत छथि आर बिना रोक-टोक केँ कोनो आँगन गेलहुँ, घुरि-फिरि चलि अयलहुँ, जोन-बनिहार पूछत जे “दाय कहिया अयलहुँ, अखन रहब ने?” – मुदा एतबो लेल अधिकार देनिहार चनादायक नैहरा मे कियो नहि. चनादाय गेलीह त तेसर दिन भाउज अपन तेवर देखबय सं नहि बाज अयलन्हि. चनादाय केर पूरे खानदान केँ ओ उकटि देलीह. आब त बात बढि गेल. भोरका उखराहा छल. ओतहि भाइ जलखइ क रहल छलाह. माँ बैसल छलीह. चनादाय कहलिह जे नीक कुल-मूल के नहि भेला केर फर्क होइत छैक से अहाँ मे देखि रहल छी. आ जँ चनादाय बड खराब त मात्र पाँच टा गुण अपना लिअ, नीक सं गुजर होयत. आकि घरवाली लेल एतेक कोना सुनताह? आवेश मे भाई कहैत छैन्ह – एतय यैह करय लेल आयल छेँ ? चनादाय जबाव देलीह, हम त माँ लग आयल छी. तोरा ओतय नहि आयल छियौक जे कियो हमरा एना बाजत. चनादाय के माँ ओतय बैसल सबटा सुनैत रहलीह. सोचैत हेथिन्ह जे हम बेटीक पक्ष मे बाजू कि बेटा के. बेटी त काल्हि चलि जायत रहबाक त अछि बेटे संगे. मुदा माँ केर चुप्पी अखैर गेलैन्ह. चनादाय की करितैथ. माँ के चुप्पी केँ आत्मसात कय लेलीह. पैघ भाइ लग गोहारय लगलीह जे भाउज एना बाजल आ भाइ सेहो ओकरे पक्ष लेलथि. पैघ भाइ बहुत इत्मीनान भअ कहैत छथिन्ह – ‘तूँ अपन मोन मे सोचने हेभीन जे भाउज एना बाजल ताहि लेल ई अनुभव भेल हेतौक जे ओ अबाच कथा कहलीह’. पैघ भाइ हुनकर नीक पढल लिखल, चनादाय हुनकर उत्त्तर सं अचंभित भ गेलीह. एकर की मतलब? हम हुनका पर ईल्जाम लगेलहुँ? तखन चनादाय बजलीह – लोक कतहु ई सोचि नहि जाइत अछि जे ओतहि के लोक हमर स्वागत झाडू सँ करत, से जँ आभास होइतय त जेबे नहि करितहुँ. दुनू भाइ केर एहेन एकपक्षीय सबाल सं चनादाय हतप्रभ रहथि. एकर की मतलब भेल? जे बेटी विवाहक बाद नैहर नहि जाय? आ कि भाउज गारियो दैन्ह त चुपचाप सुनि क रहि जाइथ? चनादाय केर ई सवाल पुरुष प्रधान परिवार वा समाज सं छन्हि.


text:
५ अगस्त २०२१, मैथिली जिन्दाबाद!!
किंवदन्ती भक्त लोकनिक भावना सँ एकर नाम ‘भीम शिला’ राखि देलक।
श्री केदारनाथ ज्योतिर्लिंग केर पेज सँ कहल गेल कथा पर गौर करूः
कलियुग मे भोलेनाथ केर उपस्थितिक साक्षात् प्रमाण भीम शिला केदारनाथ
16 जून 2013 केँ केदारनाथ #महाजलप्रलय केर दौरान अपन जान बचाकय ऊंचाई वाला स्थान सबपर लोक पहुंचल छल। प्रत्यक्षदर्शी लोकनि बतेलनि जे आपदाकाल के दौरान ओ सब प्रचंड वेग सँ एहि शिला केँ मंदिर दिश अबैत देखलनि, हुनका सब केँ त पहिने एना लगलनि जे ई शिला मंदिर सँ टकरायत आ मंदिर केँ ध्वस्त कय देत। मुदा ओ सब देखला जे मंदिर समीप अबिते एहि शिलाक वेग अचानक थमि गेलैक आ संगहि ओ सब जोर-जोर सँ चलयवला धाप (पदचाप) केर आवाज सुनलथि जेना कोनो अदृश्य महाशक्ति एहि शिला केँ मंदिरक पाछाँ बीचो-बीच सही दिशा मे व्यवस्थित कय रहल छल! शिलाक व्यवस्थित होइतहि महाजलप्रलय एकदम प्रचंड रूप धारण कय लेलक आर पानिक प्रबल वेग शिला सँ टकराइत दुइ भाग मे विभक्त भऽ कय मंदिर केर दुनू किनारा सँ निकलय लागल। एहि तरहें मंदिर एवं ओहि मे शरण लेल लोक सुरक्षित बचि गेल। मंदिर केर अर्चक, प्रबंध समितिक सदस्य सेहो एहि बात सँ इनकार नहि करैत छथि जे यदि ई शिला प्रगट नहि भेल रहैत त मंदिर केर बचि पेनाय असम्भव भऽ जाइत। धार्मिक विद्वान एवं स्थानीय लोक मे मान्यता अछि जे एहि शिलाक स्थापना स्वयं महाबली भीम द्वारा अपन आराध्य केर मंदिर केँ महाआपदा सँ बचेबाक लेल कयल गेल छल। ओनाहू आधुनिक वैज्ञानिक दृष्टिकोण सँ महाआपदाक दौरान एहि शिला केर एना प्रगट होयब तथा शिलाक आकार मंदिर केर चौड़ाई सँ बिल्कुल बराबर होयब एखन धरि नहि जानल जा सकल अछि।
भक्तगण सब एहि चमत्कारिक लीला केँ देखि-देखि मंत्रमुग्ध होइत छथि। ओ लोकनि जयजयकार करैत “जय श्री जागृत महादेव – हर हर महादेव” केर जयकारा लगबैत रहैत छथि। जय श्री केदारनाथ!! हे ईश्वर अहाँक लीला अपरम्पार अछि, कलियुग एहेन घोर अकलबेरा मे अहाँक एहि चमत्कार केँ मूढ़-मचन्ड सेहो बुझि जायत आ अपन जीवन सही मार्ग पर अग्रसर करत। ॐ तत्सत्!!
हरिः हरः!!


text:
स्वाध्याय
– प्रवीण नारायण चौधरी
रामचरितमानस मोती
१२. मानस निर्माण केर तिथि
सादर सिवहि नाइ अब माथा। बरनउँ बिसद राम गुन गाथा॥
संबत सोरह सै एकतीसा। करउँ कथा हरि पद धरि सीसा॥२॥
आब हम आदरपूर्वक श्री शिवजी केँ माथ झुकाकय श्री रामचन्द्रजीक गुण केर निर्मल कथा कहैत छी। श्री हरिक चरणपर माथ रखिकय संवत् १६३१ मे एहि कथा केँ आरंभ करैत छी।
एहि उक्ति सँ स्पष्ट अछि जे विक्रम संवत साल १६३१ अर्थात् १५७५ ई. मे महाकवि तुलसीदास जी रामचरितमानस केर रचना कयलनि। एहि सँ पूर्व केर मंगलाचरण संग श्रीराम केर नामक महिमागान आ पुनः रामकथाक माहात्म्य सब पर तुलसीदास जीक सम्पूर्ण विचार हमरा-अहाँ लेल पढ़य योग्य त अछिये, एक-एक विन्दु पर मनन करब आ जीवन मे ओहि मार्गचित्र पर चलब त ई जीवन निश्चित अपन उद्देश्य प्राप्ति मे सफल बनत। रामचरितमानसक रचनाकाल पर आर जे सब बात कहलनि ताहि पर सेहो गौर करूः
१. चैत्र मास केर नवमी तिथि मंगल दिन केँ श्री अयोध्याजी मे ई चरित्र प्रकाशित भेल। जाहि दिन श्री रामजीक जन्म होइत अछि, वेद कहैत अछि जे एहि दिन सब तीर्थ श्री अयोध्याजी मे चलि अबैत अछि। असुर-नाग, पक्षी, मनुष्य, मुनि और देवता सब अयोध्याजी मे आबिकय श्री रघुनाथजीक सेवा करैत छथि। बुद्धिमान लोक जन्म केर महोत्सव मनबैत छथि आर श्री रामजीक सुन्दर कीर्ति केर गायन करैत छथि।
२. सज्जन लोकनि बहुते रास समूह ओहि दिन श्री सरयूजीक पवित्र जल मे स्नान करैत छथि आर हृदय मे सुन्दर श्याम शरीर श्री रघुनाथजी केर ध्यान कय केँ हुनकर नाम केर जप करैत छथि।
३. वेद-पुराण कहैत अछि कि श्री सरयूजी केर दर्शन, स्पर्श, स्नान और जलपान सम्पूर्ण पाप केर हरि लैत अछि। ई नदी बड पवित्र अछि आर एकर महिमा अनन्त छैक जेकरा विमल बुद्धिवाली सरस्वतीजी सेहो नहि कहि सकैत छथि।
४. ई शोभायमान अयोध्यापुरी श्री रामचन्द्रजीक परमधाम दयवला अछि से बात सब लोक मे प्रसिद्ध अछि। ई अत्यन्त पवित्र अछि। जगत मे अण्डज, स्वेदज, उद्भिज्ज और जरायुज चारि प्रकारक अनन्त जीव अछि, एहि मे सँ जँ कोनो अयोध्याजी मे शरीर छोड़ैत अछि त ओ फेर संसार मे नहि अबैत अछि, अर्थात् जन्म-मृत्यु केर चक्कर सँ छुटिकय भगवान केर परमधाम मे निवास करैत अछि।
५. एहि अयोध्यापुरी केँ सब प्रकार सँ मनोहर, सब सिद्धि केँ दयवला आर कल्याण केर खान बुझिकय हम एहि निर्मल कथा केँ आरंभ कयलहुँ, जेकरा सुनला सँ काम, मद और दम्भ नष्ट भऽ जाइत अछि।
६. एकर नाम रामचरित मानस अछि, जे कान सँ सुनैत देरी शान्ति भेटैत अछि। मनरूपी हाथी विषयरूपी दावानल मे जरि रहल अछि, वैह जँ एहि रामचरित मानस रूपी सरोवर मे आबि जायत त सुखी भऽ जायत।
७. ई रामचरित मानस मुनि लोकनि केँ प्रिय छन्हि। एहि सुहाओन और पवित्र मानस केर शिवजी द्वारा रचना कयल गेल अछि। ई तीनू प्रकारक दोष, दुःख और दरिद्रता केँ तथा कलियुग केर कुचाइल व सब पाप केँ नाश करयवला अछि।
८. श्री महादेवजी एकरा रचिकय अपना मोन मे रखने छलाह आर सुअवसर पाबिकय पार्वतीजी सँ कहलनि। एहि सँ शिवजी एकरा अपन हृदय मे देखिकय और प्रसन्न भऽ कय एकर सुन्दर ‘रामचरित मानस’ नाम रखलनि।
९. हम वैह सुख दयवला सुहाओन रामकथा केँ कहैत छी। हे सज्जन! आदरपूर्वक मोन लगाकय एकरा सुनू।
हरिः हरः!!


text:
बिहार विधानसभाक 243 सीट कें लेल मतगणना लगातार जारी अछि। अखन धरी आबि रहल रुझान मे जनता दल यू भाजपा सं बहुत पिछरैत नजैर आबि रहल अछि। मतगणनाक फाइनल नतीजा सेहो एहने रहल त’ भाजपा बिहार मे छोट सं बड़का पार्टी कें भूमिका मे आबि जायत।
आब राजनीतिक गलियारा मे ई सवाल उठि रहल अछि जे की आब सेहो भाजपा बिहार मे नीतीश कुमार कें सीएम बनओता? कहीं एहन त’ नहि अछि जे बेसी सीटक वजह सं भाजपा, बिहार सरकार मे आब अपन बड़का भूमिका देखय लागल अछि आ प्रदेशक मुखिया कें कुर्सी पर अपन कोनो नेता कें देखय चाहैत अछि? कही दी जे भाजपा, बिहार कें ल’ पहिने सार्वजनिक तौर पर ऐलान क’ चुकल अछि जे बेसी सीट जीतलक बाद सेहो एनडीए कें ओर सं बिहारक सीएम नीतीश कुमारे रहता।
प्रधानमंत्री नरेन्द्र मोदी, गृहमंत्री अमित शाह आ भाजपा कें राष्ट्रीय अध्यक्ष जे.पी.नड्डा अलग-अलग मौका पर जनताक बीच ई ऐलान क’ चुकल छथि। मंगलदिन मतगणना कें दौरान भाजपाक पक्ष मे आबि रहल रुझानक बीच पार्टी कें प्रदेश अध्यक्ष संजय जायसवाल एक बेर फिर दोहरोलनि जे बिहारक सीएम नीतीश कुमार बनता। ओ कहलनि जे भाजपा पहिने ई ऐलान क’ चुकल अछि। आब अहि सवाल कें कोनो मतलब नहि। ओ कहलनि जे हमरा समैझ नहि आबि रहल अछि जे अहि तरहक सवाल किएक उठाओल जा रहल अछि। जनता दल यूनाइटेड कें नेता कें.सी.त्यागी सेहो कहलनि जे बिहार मे सीएम पद कें ल’ कोनो सवाल नहि अछि। चुनावक पहिने सं तय अछि जे नीतीश कुमार सीएम बनता।


text:
जानकारी केर मुताबिक, प्लॉट बीजेपी विधायक दिलीप कुमार जायसवाल, संजीव चौरसिया आर लाल बाबू प्रसाद केँ नाम पर कीनल गेल अछि। चौरसिया इ गप स्वीकार केलन्हि आर कहलनि कि पार्टी केँ केंद्रीय नेतृत्व हुनका पार्टी ऑफिस केर निर्माण लेल जमीन किनबाक लेल कहने छल। ओतहि सुशील कुमार मोदी कहला कि सभ डील पूरा पारदर्शी तरिका सँ भेल अछि।
जेडी(यू) एहि मामला केर न्यायिक जांच केँ संगे - संग जॉइंट पार्लियामेंटरी कमिटी द्वारा पूछताछ केर मांग केलन्हि। पार्टी संदेह जाटौलनि कि मामला काला धन सँ जुडल अछि। पार्टी प्रवक्ता संजय सिंह आर नीरज कुमार कहला कि जमीन केर रजिस्ट्री सँ जुड़ल दस्तावेज देखबाक बाद एहेन बुझा रहल अछि कि पार्टी के केंद्रीय नेतृत्व दिस सँ कुनु योजना के तहत इ जमीन किनबाक आदेश देल गेल छल। बीजेपी लाखीसराय जिला म' 6 सितंबर क', मधुबनी आर मधेपुरा म' 14 सितंबर क', किशनगंज आर अरवल म' 19 सितंबर क' जमीन किनने अछि। एहि खरीदारी म' पार्टी कुल 4.7 करोड़ टक्का खर्च केना अछि।
ओनाकि प्रधानमंत्री नरेंद्र मोदी एहि मामला म' स्पष्टीकरण द' देना छैथ। हुनकर कहब छैन्ह कि जमीन सभक लेल पेमेंट RTGS द्वारा कायल गेल अछि, जे पूरा तरहे पारदर्शी तरीका अछि। एहि मामला म' कांग्रेस सेहो बीजेपी पर निशाना साधने अछि।


text: पटना। राष्ट्रीय कृषि और ग्रामीण विकास बैंक आ राज्य सरकार क साझेदारी मे गांम मे खुल रहल किसान क्लब स कृषक कए कृषि क्षेत्र क नवीनतम सूचना भेट रहल अछि। नाबार्ड न्यूनतम दस सदस्य वाला क्लब कए स्वीकृति देलक अछि। किसान क्लब क सदस्य कए आर्थिक मदद क रूप मे सामूहिक रूप स संचालन क लेल ग्रामीण विकास बैंक क दिस स तीन साल तक दस-दस हजार टका देल जाइत अछि। राज्य सरकार बिहार भू जल सिंचाई योजना क लाभ स सेहो किसान क्लब कए जोड़लक अछि। किसान क्लब कए सिंचाई योजना क यूनिट क लाभ त भेटते संगहि ओ निरीक्षण क लेल सेहो अधिकृत कैल जाइत। पंचायती राज संस्थान, पैक्स, पोस्ट आफिस, कृषि विज्ञान केंद्र सन संस्था क्लब क सदस्य कए आर्थिक सहायता क संगहि अत्याधुनिक तकनीक क ज्ञान आ सरकार क योजना क लाभ सेहो दियउत। नाबार्ड क योजना अछि जे कृषि विपणन क क्षेत्र मे सेहो इ क्लब बेहतर प्रदर्शन करे। लघु, सीमांत आ छोटे-छोटे निर्धन किसान कए बैंकिंग व्यवस्था स परिचित करेबा लेल ओकरा प्रशिक्षण सेहो किसान क्लब क गठन क प्रमुख उद्देश्य अछि।


text:
४ दिसम्बर २०२० । विराटनगर । मैथिली जिन्दाबाद!!
मैथिली सेवा समिति विराटनगर द्वारा गायत्री मन्दिर एवं मिथिला सामुदायिक भवन निर्माण लेल भूमि पूजन कार्य काल्हि दिनांक ४ दिसम्बर २०२० केँ विराटनगर मे सम्पन्न भेल अछि।
कोविड-१९ महामारी केर कारण सरकार द्वारा निर्धारित मापदंड अनुसार बिना कोनो विशेष भीड़भाड़ सिर्फ विराटनगर महानगरपालिका वार्ड संख्या १० केर वडाध्यक्ष माधव वाग्ले केर प्रमुख आतिथ्य, मैथिली सेवा समितिक अध्यक्ष डा. शंभुनाथ झा एवं संस्थापक अध्यक्ष डा. सुरेन्द्र नारायण मिश्र, उपाध्यक्षद्वय डा. योगेन्द्र प्रसाद यादव व श्रीमती सुनीता ठाकुर, महासचिव विपुलेन्द्र झा, कार्यकारिणी पदाधिकारी मनोज मिश्र, विपीन झा, प्रीति झा, अमर झा आदिक संग सलाहकार लोकनि मे भगवान झा, प्रवीण नारायण चौधरी, विवेकानन्द ठाकुर सहितक उपस्थिति व सहभागिता मे संस्थाक सहयोगी पंडित अरुण ठाकुर द्वारा वास्तु पूजन – भूमि पूजन कार्यक्रम सम्पन्न कयल गेल अछि।
एहि अवसर पर अध्यक्ष डा. झा अपन संछिप्त संबोधन मे मिथिला सामुदायिक भवन व गायत्री मन्दिर निर्माण लेल मैथिली सेवा समितिक दशकों केर सपना जमीन कीनबाक संग आधा पूर्णता पेबाक बात कहलनि। ओ जमीन कीनय लेल ११ सय न्युनतम सँ २ लाख ५१ हजार अधिकतम धरिक दाता सोझाँ आबिकय आर्थिक सहयोग करैत कुल ४८ लाख लगभग मे जमीन क्रय केर कार्य कयल जेबाक जनतब सेहो करौलनि। बाकीक आधा कार्य मे भवन व मन्दिर निर्माण करैत मैथिली भाषा-साहित्य आ समाज संग आनहु लेल ई परोपकारी आ सहयोगीक भूमिका निर्वाह करत से भाव उद्गार रखलनि।
तहिना प्रमुख अतिथि माधव वाग्ले नेपाल देशक विकास मे केवल भौतिक पूर्वाधार मात्र केर विकास नहि अपितु सब भाषा, संस्कृति आ बौद्धिक सम्पदाक संरक्षण, संवर्धन व प्रवर्धनक कार्य कयला सँ समग्र विकास होयबाक विचार दैत मैथिली सेवा समिति द्वारा प्रस्तावित भवन-मन्दिर निर्माण मे वडा कार्यालय दिश सँ उल्लेख्य भूमिका निर्वाह कयल जेबाक आश्वासन सेहो देलनि।
विदित हो जे भवन व मन्दिर निर्माण लेल करीब २ करोड़ बजट केर खर्च मे एक तीन तल्ला भवन जाहि मे सभागार, कार्यालय आ अतिथि निवास केर समुचित आ आधुनिक सुविधा सम्पन्न व्यवस्था रखबाक नियार अछि, तहिना विराटनगर मे गायत्री देवी केर मन्दिर नहि रहबाक कारण एतय वेदमाता गायत्री केर मन्दिरक संग मैथिली भाषा-साहित्यक महान स्रष्टा कविकोकिल विद्यापतिक स्मारक स्थल सेहो बनायल जेबाक योजना अछि। एहि पुनीत कार्य मे पूर्वहि सँ गछने भारतीय राजदूतावास सहित आरो संस्था सभक आर्थिक सहयोग केर संग नेपाल सरकारक तीनू तह केर सरकार द्वारा उल्लेख्य सहयोग प्राप्त करबाक संग स्वयं मैथिली भाषाभाषी दानदाता सभक योगदान सँ ई लक्ष्य पूरा कयल जायत से संस्थाक महासचिव विपुलेन्द्र झा स्पष्ट कयलनि।


text:
समदिया
पटना । अगिला साल फरवरी मे नीतीश कुमार अपन अगिला यात्राक शुभारंभ फेर चंपारण स क सकैत छथि। एतबे नहि एहि यात्राक क्रम मे नीतीश कैबिनेटक बैसार सेहो बाल्मिकीनगर मे भ सकैत अछि। अपन पश्चिमी चंपारण क प्रवास क दौरान नीतीश कुमार किछु ए हि प्रकारक समाद इशारा मे देलथि अछि। ओना वाल्मीकि नगर आयल नीतीश रिजर्व फॉरेस्ट मे इको टूरिज्म कए बढ़ावा दबा लेल नीतीश कुमार कईटा योजना क सनेस देलथि। कईटा पर्यटन सुविधा क शुभारंभ केलथि। नीतीश कुमार कहला जे सरकार राज्य मे पर्यटन कए बढावा देबा लेल प्रयासरत अछि। नीतीश कहला जे बाल्मिकीनगर मे प्रतिवर्ष एक लाख पर्यटक कए अनबाक लक्ष्य राखल गेल अछि। एकर संगहि ओ कहला जे बाल्मिकीनगर मे संस्थागत गतिविधि बढेबा लेल एहि ठाम नालंदा जेका एकटा कन्वेशन सेंटर क निर्माण कराउल जायत। बाल्मिकीनगर प्रवासक दौरान नीतीश गजराज स आशिर्वाद ललथि आ लक्ष्मण झूलाक सेहो आनंद लेलथि। परिभ्रमण क क्रम मे ओ कौलेश्वर मंदिर मे दर्शन कलथि आ गंडक क कछैर मे भर रहल कटाव कए रोकबा लेल कैल जा रहल उपाय क निरीक्षण केलथि।
एहि अवसर पर सांसद सतीश चंद्र दुबे, विधायक श्रीमती भागीरथी देवी, विधायक रिंकु सिंह, अन्य जनप्रतिनिधिगण, मुख्यमंत्री क परामर्शी अंजनी कुमार सिंह, मुख्यमंत्री के प्रधान सचिव चंचल कुमार, प्रधान मुख्य वन संरक्षक डीके शुक्ला सहित अन्य वरीय पदाधिकारीगण, थारु आ उरांव जनजाति क कलाकार सहित गणमान्य व्यक्ति उपस्थित छलथि।


text:
नेता बिन्देसरक कथा
– प्रवीण नारायण चौधरी
बिन्देसर बच्चे सऽ बड कुशाग्र बुद्धिक छल। मिडिल स्कूलमे पढैत समयसँ कालिजके पढाइ तक परीक्षाक फीस, ट्युशनक फीस, बटखर्चा, पुस्तक कीनबाक खर्च आ सभ बात के इन्तजाम लेल ओ माता-पितासँ पाइ नहि लऽ अंडी फर तोडि आ सुखाय अंडी बिया बेचि, कागज पर चित्र काढि हटिया पर बेचि, मुंज घास उपाडि सिक्कीक मौनी-पौती बनाय तेकरा बेचि आ विभिन्न बुद्धि सँ अपन जोगार निकैल लैत छल। ओकरा में बहु प्रतिभा देखि लोक सभ चारू कात खूब प्रशंसा करैत छलैक। मुदा बिन्देसर में अपन प्रशंसाकेँ पचबैक गुण विकसित नहि भऽ सकलैक आ ओ क्रमश: घमंडमें अपन बौद्धिक क्षमताकेँ सर्वमान्य बुझि साधारण जनमानस सँ कनेक हँटल-कटल रहय लागल छल। कतहु यदि केओ किछु कारणवश समय माँगैत छलैक तऽ ओ ई देखय जे अपन जोगार सेट होयत तखनहि सटब नहि तऽ अनेरौ लेल समय नहि देबैक। लोक सभ कारण पूछैत छलैक तऽ बादमें ओ कहि दैक जे कोनो दोसर महत्त्वपूर्ण कार्य के चलते ओ नहि आबि सकल।
बिन्देसरके एक मित्र बड अभिन्न छलैक, गँधराज! ओ कनेक राजनीतिक पार्टीसँ जुडल लोक सेहो छल। बिन्देसरक गुण सभसँ प्रभावित ओकरा ओ एमएलए के टिकट दियेबाक सिफारिश केलकैक आ अपन पार्टी सऽ चुनाव लडबा देलकैक। संयोगवश बिन्देसर तेसर स्थानपर रहि गेल आ चुनाव हारि गेल। आब ओकरामें नेतागिरी करबाक धून सवार भऽ गेल छलैक। ओ आब अपने समान काजुल मुदा अन्तर्मुखी आत्मप्रशंसी सभकेँ ताकि-ताकि अपन छवि बनाबय लागल छल। कतहु कोनो सभा करय तऽ अपन परिचय देबाक लेल ओ अपन बाल्यावस्थासँ कैल गेल कतेको बहादुरीपूर्ण कार्यक विवरण दैत लोक सभकेँ गरीबी सँ डरेबाक लेल नहि वरन् अपना भैर जोगार लेल सदिखन मेहनत करबाक सीख दैत छलैक। एहि तरहें आब बिन्देसरकेँ बुझेलैक जे क्षेत्र नीक बनि गेल अछि आ ऐगला चुनावमें जीत पक्का अछि। लेकिन दोसर बेर ओ पार्टी टिकट नहि देलकैक। बिन्देसर अपन नया पार्टी खोलि लेलक – अखिल भारतीय मंडी पार्टी आ चुनावी नारा देलकैक जे “मेहनत अपन, ताकत अपन! जीत अपन, राज अपन!!”
ऐगला चुनावमें बिन्देसर बस किछुवे मतसँ चुनाव जीति गेल। प्रमुख दल सभक उमीदवार सभक आपसी वोट कटुआ राजनीति ओकरा भाग्यशाली बना देलकैक। बिन्देसर विधानसभा पहुँचि गेल। जखन आ जहिया बजबाक बेर अबैक तऽ ओ अपन बचपन सँ जवानी धरिक कौशलता मंडीमें अंडी बेचय सऽ लऽ के कला-कुशलताक विकास के उपमा दैत परियोजना विकास करबाक ओकालति करय। मुख्यमंत्री आ उपस्थित नेतागण सभ ओकर मुँहें सहज उदाहरण सुनि काफी आनन्दित होइथ आ बिन्देसरके माँग पर अंडी वृक्षारोपण अभियान परियोजना पास कय देलकैक जाहि सँ सभ विद्यार्थी अंडीक गाछ उगाबय आ अंडीक कारोबार करय, माता-पितासँ कोनो खर्च नहि लऽ सकैत छल से व्यवस्था भेलैक। समूचा क्षेत्र गनगना गेलैक। बिन्देसरके क्षेत्रमें आब चारू कात अंडी-अंडी!! माय-बाप सभ सेहो खुश! विद्यार्थी युवा सभ सेहो प्रसन्न!! अंडीक ब्यापार खूब चलय लगलैक। सालाना आमदनी सभकेँ अपन खर्च निकालबाक कला प्रदान कय देने छलैक। बिन्देसर चमैक चुकल छल।
एहि बीच ओकर पार्टीक संगठन विस्तार के बात पर एक अधिवेशन कैल जेबाक बात भेलैक। बिन्देसर अपन पार्टीमें जुडबाक आह्वान करैत अंडीक मंडीसँ लोक सभकेँ अयबाक लेल कहलकैक। अंडीक पैकार सभ चन्दा सेहो नीक जेकाँ देलकैक। आ बिन्देसरक अध्यक्षतामें अधिवेशन सफलतापूर्वक सम्पन्न भेलैक। आब बिन्देसर अखिल भारतीय मंडी पार्टी सँ २०१४ के संसदीय चुनाव सेहो लडबाक लेल तैयार अछि। एहि बेर ओकर एजेन्डा छैक स्वतंत्र मंडी राजके माँग, अंडी-ब्यापारीक बोल-भरोस छैक जे जी-जान लगा देबैक आ चुनावमें कम से कम १० गो साँसद जरुर जितेबैक। बिन्देसरके सफलतामें एक खास महत्त्वपूर्ण राज ई छैक जे ओ केवल अन्तर्मुखी लोक केँ अपन पार्टीमें स्थान दैत छैक। जे बहिर्मुखी आ अंडी छोडि आरो कोनो बात केलक आ कि ओकरा ओ बारि देबाक अनुशासनात्मक कार्रबाई करैत छैक। चर्चा तऽ एतेक तक छैक जे ऐगला किछु वर्षमें बिन्देसर भारतक प्रधानमंत्री तक बनि जायत, कारण अंडीक कमाइ आ स्वरोजगारक उपाय काफी लोकप्रिय भऽ रहल छैक। अंडीक तेल डिजल के जगह काज करतैक आ अरबसँ तेल आयात करबाक जरुरत नहि, विदेशी मुद्राक खजाना तोडबाक आवश्यकता नहि। बिन्देसर समान नेता मात्र एहि देशके कल्याण कय सकैत अछि, कारण नैतिकता-फैतिकता ओकरा लेल किछु नहि, बस ओकर सूत्र छैक जे विरोध केनिहार के बारि दियौक, जीत पक्का अछि। मंडी राज बनबे करत, मंडी भाषा चलबे करत।
जय मंडी राज! जय भारत!!
हरि: हर:!!


text:
कानून लागू नहि भेला पर चरणबद्ध बंद होएत शराब क दुकान
कुमुद सिंह
पटना। बिहार मे शराब बंदी पर पेंच फंसल अछि। नीतीश कुमार एहि पर अपन इच्छा प्रकट क चुकल छथि, मुदा बाट की होएत ताहि पर नव नीति एबाक बाट देखा रहल छथि। नव शराब नीति बनेबा मे जुटल अधिकारी दुविधा मे छथि। एक दिस नीतीश क संकल्पा त दोसर दिस राज्यि क आर्थिक हित। ऊपर स शराब लॉबीक अलगे दबाव। सूत्र क मानी त नब शराब नीति तखन धरि कोनो ठोस मूर्त रूप नहि ल सकैत अछि जा धरि केंद्र मे जीएसटी बिल पास नहि भ जाइत अछि । यैह कारण अछि जे नीतीश कुमार शराब बंदी क तारीख सेहो एक अप्रैल तय केने छथि जे देश मे जीएसटी लागू हेबाक तारीख अछि। एहन मे तय मानल जा रहल अछि जे बिना जीएसटीपर फैसला कए बिहार मे नब शराब नीति पर कोनो अंतिम फैसला नहि भ सकैत अछि । सूत्रक मानी त मुख्यमंत्री नीतीश कुमार जीएसटी क प्रावधान क मद्देनजर राज्य मे शराब बंदी कघोषणा एक अप्रैल स केने छथि। नीतीश कुमार क नजरि जीएसटी पर टिकल अछि ।
केंद्र सरकार जीएसटी क ओहि प्रावधान कए मंजूर क चुकल अछि जाहि स बिहार मेशराबबंदी क बाद राज्य क आर्थिक सेहत पर पडैवाला कुप्रभाव कए कम कैल जासकैत अछि । जानकार लोकक मानी त जीएसटी क प्रावधान क अनुसार जाहि राज्य मे उद्योग स राजस्व क प्राप्ति कम भ रहल अछि, ओहि राज्य कए जीएसटी क माध्यम स केंद्र अतिरिक्त सहायता प्रदान करत। एहि प्रावधान स बिहार जइसन राज्य कए सबस बेसी फायदा भेटत । एहि प्रावधान क बल पर शराब बंदी क बाद राज्य क आर्थिक सेहत पर पडैवाला कुप्रभाव कए कम करबाक योजना पर काज कैल जा रहल अछि । उत्पाद आ मद्यनिषेद विभाग क अधिकारी क मानी त स्प्रीट टाइप-1 केंद्र क अधिकार क्षेत्र मे अछि, जखनकि स्प्रीट टाइप-2 पर पाबंदी क अधिकार राज्य लग अछि। स्प्रीट टाइप-2 स देसी शराब क निर्माण होइत अछि । एथौनॉल सेहो एहि श्रेणी मे आबैत अछि। एहन मे राज्य सरकार एकर उत्पादन कए बंद नहि क सकैत अछि । पाबंदी केवल एकर बिक्री पर लगा सकैत अछि। एहि पाबंदी स सरकार एक कुल 4882 करोड क राजस्व क हानि क आशंका अछि। एखन देसी शराब स 16 सौ आआरे विदेशी शराब स करीब 26 सौ करोड क राजस्व अबैत अछि । राजस्व विभाग क एकटा पैघ अधिकारी क अनुसार जीएसटी अगर लागू भ गेल, त राज्य मे एक झटका मे शराबबंदी संभव अछि, मुदा अगर कोनो कारण स लागू नहि भेल, त बिहार सन विकासशील राज्य लेल एक झटका मे शराबबंदी आत्मघाती साबित होएत। एतबा पैघ पैमाना पर राजस्व क भरपाई करब नामुकिन अछि। एहन मे अधिकारी क कहब अछि जे सरकार लग मुख्यमंत्री क एहि संकल्प कए पूरा करबा लेल केवल एकटा रास्तान अछि जे एकरा चरणबद्ध तरीका स लागू कैल जाये। दरअसल केंद्र में मचल घमासान स इ संकेत भेट रहल अछि जे मोदी सरकार एहि सत्र मे एहि बिल कए पास नहि करा सकत, एहन मे विभाग विकल्पर पर काज सेहो क रहल अछि । चरणबद्ध तरीका स शराबबंदी लेल पहिल चरण मे पूरा राज्य मे कंपोजिट आ देसी शराब क बिक्री पर पाबंदी लगाउल जायत। दोसर चरण मे विदेशी शराब क बिक्री कए जिलास्तर तक सिमित कैल जायत। ओकर बाद ओकरा प्रमंडल स्तर तक सिमित कैल जायत। मुख्य सचिव क अध्यक्षता मे बनल समिति एकर अलावा आओर सेहो कईटा प्रस्ताव पर काज क रहल अछि, जाहि पर मुख्यमंत्री समीक्षा करताह। मुदा कोनो अंतिम फैसला संसद मे जीएसटी क पास आ फेल भेला क बाद सामने आउत।


text:
गीताक तेसर बेरुक स्वाध्याय
(निरंतरता मे…. कर्मयोग पर भगवान् कृष्ण केर महत्वपूर्ण संदेश, एखन धरि कहलनि जे अहाँ नियत कर्म करू, यज्ञ लेल मात्र कर्म करू, आसक्ति वगैर केवल परमात्मा आर आत्माक बीच सम्बन्ध निर्वाह लेल कर्म करू। प्रजापति सृष्टिक आरम्भ करैत मनुष्य केँ यज्ञ सँ वृद्धिक आर समस्त मनोकामना पूर्तिक साधन कहलैन। आगू….)
देवान् भावयतानेन ते देवा भावयन्तु वः।
परस्परं भावयन्तः श्रेयः परमवाप्स्यथ॥३-११॥
इष्टान्भोगान्हि वो देवा दास्यन्ते यज्ञभाविताः।
तैर्दत्तानप्रदायैभ्यो यो भुङ्क्ते स्तेन एव सः॥३-१२॥
यज्ञशिष्टाशिनः सन्तो मुच्यन्ते सर्वकिल्बिषैः।
भुञ्जते ते त्वघं पापा ये पचन्त्यात्मकारणात्॥३-१३॥
अन्नाद्भवन्ति भूतानि पर्जन्यादन्नसम्भवः।
यज्ञाद्भवति पर्जन्यो यज्ञः कर्मसमुद्भवः॥३-१४॥
कर्मब्रह्मोद्भवं विद्धि ब्रह्माक्षरसमुद्भवम्।
तस्मात्सर्वगतं ब्रह्म नित्यं यज्ञे प्रतिष्ठितम्॥३-१५॥
एवं प्रवर्तितं चक्रं नानुवर्रयतीह यः।
अघायुरिन्द्रियारामो मोघं पार्थ स जीवति॥३-१६॥
यस्त्वात्मरतिरेव स्यादात्मतृप्तश्च मानवः।
आत्मन्येव च सन्तुष्टस्तस्य कार्यं न विद्यते॥३-१७॥
नैव तस्य कृतेनार्थो नाकृतेनेह कश्चन।
न चास्य सर्वभूतेषु कश्चिदर्थव्यपाश्रयः॥३-१८॥
तस्मादसक्तः सततं कार्यं कर्म समाचर।
असक्तो ह्याचरन् कर्म परमाप्नोति पूरुषः॥३-१९॥
कर्मणैव हि संसिद्धिमास्थिता जनकादयः।
लोकसंग्रहमेवापि संपश्यन् कर्तुमर्हसि॥३-२०॥
पूर्व श्लोक ९ मे प्रजापति द्वारा सृष्टि निर्माण संग मनुष्य लेल कर्तव्य-कर्मकेर विधानसहित कहल गेल बात, “अहाँ सब एहि कर्तव्य द्वारा सबहक वृद्धि करू आर यैह अहाँ सबहक अभीष्ट केँ पूरा करयवला होयत।” एकरे निरंतरता दैत विधान पर आरो बेसी प्रकाश दैत भगवान् कहलैन, “यैह (अपन कर्तव्य-कर्म) केर मार्फत अहाँ सब देवता लोकनि केँ उन्नत करू आर ओ देवता लोकनि अपन कर्तव्य सँ अहाँ सबहक उन्नति करैथ। एना परस्पर एक-दोसर केँ उन्नत करैते अहाँ सब परम कल्याण केँ प्राप्त भऽ जाएब। यज्ञ सँ पुष्ट भेल देवता सेहो अहाँ सब केँ (बिन मंगनहियो) कर्तव्यपालन केर आवश्यक सामग्री दैत रहता। एहि तरहें ओहि देवताक द्वारा देल गेल सामग्री केँ दोसरक सेवा मे लगेने बिना जे मनुष्य (स्वयं टा ओकर) उपभोग करैत अछि, ओ चोर थीक। यज्ञशेष (योग) – केर अनुभव करयवला श्रेष्ठ मनुष्य सम्पूर्ण पाप सँ मुक्त भऽ जाएत अछि। मुदा जे केवल अपनहि टा लेल पकबैत अछि अर्थात् कर्म करैत अछि, ओ पापी लोक तऽ अगबे पापहि टा केर भक्षण करैत अछि। सम्पूर्ण प्राणी अन्न सँ उत्पन्न होएत अछि। अन्नक उत्पत्ति वर्षा सँ होएत अछि। वर्षा यज्ञ सँ होएत अछि। यज्ञ कर्म सँ सम्पन्न होएत अछि। कर्म केँ अहाँ वेद सँ उत्पन्न जानू आर वेद केँ अक्षर ब्रह्म सँ प्रकट भेल से बुझू। तैँ ओ सर्वव्यापी परमात्मा यज्ञ (कर्तव्य-कर्म) मे नित्य स्थित छथि।”
एतय श्लोक १० सँ १५ धरि मनुष्यक कर्म-कर्तव्य पर सृष्टि विधानक चर्चा भगवान् कएलनि अछि। गीता एकटा गूढ विज्ञानरूप ज्ञान थीक। अहाँ शुरु सँ गौर करैत रहबैक तखनहि बात बुझय मे आबि सकत। भगवान् पहिनहि अर्जुनक विषादयुक्त होयब आ पाण्डित्य सँ अकर्मक दिशा मे डेग उठायब तेकरा नकारि चुकल छथि। भगवान् हुनका स्थितप्रज्ञ ओ स्थिरबुद्धिक लक्षण बता चुकल छथि। द्वंद्व सँ मुक्त बनैत केवल स्वधर्म निर्वाहक आवश्यकता पर दृढतापूर्वक अपना केँ आत्मवान् बनबैत वगैर कोनो तरहक फालतू मतिभ्रम या संशय या भटकाव अनैत कर्म करबाक लेल कहि रहल छथि। एहि क्रम मे कर्मक श्रेष्ठता यज्ञ मे निहित होयबाक बात कहलैन। आर फेर प्रजापति ब्रह्मा द्वारा प्रजा (मनुष्य) केर उत्पत्तिक कारण बतेलनि अछि। ध्यान देबा योग्य बात ईहो छैक जे प्रजापति द्वारा मनुष्यक ऊपर देवताक सृष्टि सेहो कैल गेल अछि। मनुष्य केर कर्म-कर्तव्य केँ अपना सँ ऊपर लोक यानि देवलोक लेल निहित कैल गेल अछि। अहाँ यज्ञ करब, ओहि सँ वर्षा होयत, वर्षा सँ अन्न भेटत, अन्न सँ अहाँक जीवन अछि, आदि क्रमानुसार सब बात केँ सुस्पष्ट ढंग सँ भगवान् उपरोक्त विधान मे वर्णन कएलनि अछि। स्पष्टतः ईहो कहि देलनि जे कर्म करबाक विधान वेद थीक। वेदक स्रोत अक्षरब्रह्म यानि सर्वव्यापी परमात्मा स्वयं थिकाह।
भगवान् फेर निरंतरता मे अर्जुन सँ संबोधन कय रहला अछि, “हे पार्थ! जे मनुष्य एहि लोक मे एहि विधानसम्मत परम्परा सँ प्रचलित सृष्टि-चक्र केर अनुसार नहि चलत, ओ इन्द्रिय केर द्वारा भोग मे रमण करयवला अघायु (पापमय जीवन बितबयवला) मनुष्य संसार मे व्यर्थे टा जिबैत अछि। मुदा जे मनुष्य अपना-आप टा मे रमण करनिहार आर अपने-आप टा मे तृप्त तथा अपने-आप टा मे सन्तुष्ट अछि, ओकरा लेल कोनो कर्तव्य नहि अछि। ओ (कर्मयोग सँ सिद्ध भेल महापुरुष)-केर एहि संसार मे नहि त कर्म करब सँ कोनो प्रयोजन रहैत अछि आर नहिये कर्म नहि करय सँ कोनो प्रयोजन रहैत छैक आर सम्पूर्ण प्राणी मे (कोनो टा प्राणीक संग) ओकरा किंचिन्मात्र तक केर स्वार्थक सम्बन्ध नहि रहैत छैक। अतः अहाँ निरन्तर आसक्तिरहित भऽ कय कर्तव्य-कर्मक नीक जेकाँ आचरण करू; कियैक तऽ आसक्ति-रहित बनिकय कर्म करैते मनुष्य परमात्मा केँ प्राप्त भऽ जाएत अछि। राजा जनक जेहेन अनेको महापुरुष सेहो कर्म (कर्म-योग) द्वारा मात्र परम-सिद्धि केँ प्राप्त होएत छथि। तैँ लोकसंग्रह केँ देखैते अहाँ (निष्काम-भावसँ) कर्म करबाक योग्य छी अर्थात् अहाँ केँ अवश्य करबाक चाही।”
निचोड़ मे साफ भेल जे अहाँ मनुष्य नाशवान् शरीर नहि बल्कि आत्मा छी। परमपिता परमेश्वर परमात्मा थिकाह। आत्मा केँ सृष्टिलोक मे प्रवेश देल गेल अछि जे निहित कर्म करैत पुनः परमपिता सँ मिलन करू। कर्तव्यपरायणता हम मनुष्य लेल धर्म थीक। कर्म करहे पड़त। जँ बन्हाय लेल नहि चाहैत छी तऽ केवल यज्ञरूपी कर्म करू, परमपिताक दरबाजा खुजल अछि अहाँ लेल।
श्रीकृष्णः शरणं मम!!
हरिः हरः!!


text:
एनिमल वेलफेयर बोर्ड ऑफ इंडिया केँ अधिकारी नीरू गुप्ता कहलनि कि जाहिठाम मांस आओर मीट प्रोसेसिंग उपकरण बरामद कायल गेल अछि ई बहुत पैघ फैक्ट्री अछि आओर एहिठाम बड़का पैमाना पर मांस तैयार करबाक काज होयत छल। बियाडा केर जमीन पर मीट प्रोसेसिंग सहित छह फैक्ट्री लेदर कारोबारक नाम पर चलैत अछि। ऐहिक आड़ मे बहुत दिन सँ मांस फैक्ट्री चलेबाक बात सामना आयल अछि।
बियाडा केँ जमीनक उपयोग अवैध रूप सँ मांस फैक्ट्री चलेबाक सवाल पर बियाडा केर अधिकारी कहलनि कि सूचना भेटला पर हुनका सभकेँ नोटिस देल गेल छल। एम्हर, फैक्ट्री सभ पर छापामारी मे मांस केर अवैध कारोबार चलैत देख लोग सभक हुजूम जमा भ' गेल। लोग सभ प्रशासन सँ बहुत खफा नजैर आबैत छल। फैक्ट्री केँ भीतर घुसी हल्ला-हंगामा करबा पर उतारु भीड़ पर काबू पेबा मे पुलिस व प्रशासन केँ बहुत मशक्कत करे पड़ल।


text:
भलहि विकासक एहि दौर मे शहरसँ ल'के गामक गली धरी चकाचक सड़क बैन गेल होय। हर गाम के पक्की सड़कसँ जोड़बाक ढिंढोरा पीटल जाएत होय। मुदा प्रशासनिक उपेक्षा आओर राजनेता सभमे इच्छाशक्ति केर अभावक चलते करजाईन के परमानंदपुर पंचायतक गोसपुर चौक होयत सितुहर तक जाय बला सड़क अपन बदहाली पर कानी रहल अछि।
कैको गामकेँ जोड़ेबला एहि सड़क सँ प्रतिदिन सैकड़ों लोग सफर करते छैथ। दिनभरि वाहन सभक आवाजाही लागल रहैत अछि। तैयो किनको एहि सड़कक सुध लेबाक फुर्सत नहि छैन्ह। गोसपुर से सितुहर जाय बला सड़क मे जगह - जगह बनल खधाइर व उबड़ - खाबड़ सड़क ऐहिक जर्जरता केर खुद बयां करैत अछि। सड़क जर्जर होयबाक कारण दोपहिया व छोट वाहन चालक सभके बहुत परेशानी केर सामना करे पड़ैत छैन्ह। जर्जर आओर उबड़ - खाबड़ सड़क होयबाक कारण एहि मार्ग पर बेसी काल हादसा होयत रहैत अछि।
एम्हर बरसातक दिनमेँ सड़कक हालत आओर नारकीय भ' जायत अछि। जगह - जगह टूटल सड़क कैको जगह पूरा तरहे थलामय भ' जायत अछि। जिम्हर से निकलब राहगीर सभक लेल मुश्किल भ' जायत अछि। आब हालत एहेन भ' गेल छैक कि भाड़ा बला वाहन सेहो एहि मार्ग से जाय लेल कतराबैत अछि। अभिभावक सभ अपन बच्चा के एहि सड़क से स्कूल भेजै मे डरैत छैथ। पता नहि कखन कुनु हादसा भ'जाए। ऐहिक डर हर दम सभके सताबैत छैन्ह।
एहेन नहि अछि कि एहि क्षेत्रक लोग सभ एहि सड़कक पुनर्निर्माण केर मांग जोर-शोर सँ नहि उठौलैन्ह। मुदा क्षेत्रक लोग केर आवाज सुननिहार शायद कियो नहि अछि। टखने तेँ एहि क्षेत्रक लोग सभक लेल ई सड़क कोढ़ मे खाज बनल अछि। एहिबाबत क्षेत्र के मुखिया आओर स्थानीय लोग सभ कैको बेर जिला पदाधिकारी सँ अविलम्ब एहि दिस पहल करबाक मांग कएलनि। मुदा एखन धरी प्रशासनिक उपेक्षा आओर राजनेता सभमे इच्छाशक्ति केर अभावक चलते सड़क अपन बदहाली पर कानी रहल अछि।


text:
मिथिलाक ह्रदयस्थल दरभंगा जल्दीए देश के पर्यटन मानचित्र सं जुड़ि जाएत. दरभंगा के विकसित करय के काज सेहो भs रहल अछि. पर्यटन के लेल जेहि स्थान के विकसित कएल जाएत ओहि मे अहिल्यास्थान... कुशेश्वरस्थान... संकटमोचन मंदिर... हराही पोखर शामिल अछि. पर्यटन मानचित्र सं एहि स्थान सं जोड़य लेल सरकार के दरभंगा राज कैम्पस... काली मंदिर... किला... दरभंगा किला
म्यूजियम पर सेहो ध्यान देबय पड़तन्हि. म्यूजियम मे मिथिला कला केंद्र बनाबय के कोशिश सेहो चलि रहल अछि. मुदा एहि के लेल सरकार के सभ सं बेसि ध्यान बुनियादी सुविधा पर ध्यान देबय के जरूरत अछि. दरभंगा मे अखन रोड के जे हाल अछि ओहि मे त बाहर के लोक एक बेर अएला के बाद फेर आबय सं कान पकड़ि लेताह. सड़क सम्पर्क नीक जकां बनाएल जाए.
बिजली सेहो एकटा बड़का परेशानी अछि.
दरभंगा मे मिथिला सं जुड़ल सामान सभ के विशेष दोकान सेहो खोलल जएबाक चाही. जेहि मे मधुबनी पेंटिंग... मखान... सिकी कला सं जुड़ल सामान सभ रहय. अपना ओहि ठाम सिकी सं पेटार... पौती... डलिया नीक–नीक डिजायन के बनाएल जाएत अछि. मेला- ठेला मे अहां लकड़ी के खिलौना देखैत होएब ओ खासकर मिथिले मे मिलत. ओ सभ सेहो राखल जा सकैत अछि. कई ठाम कपड़ा के जे कतरन होए छै ओकर नीक-नीक चीज बनाक बेचल जाएत अछि. अगर अहां देश भर के पर्यटन स्थल पर गेल होएब त ओहिठामक बड़का –बड़का स्टोर मे एहन चीज सभ बिकैत देखने होएब. एकरे संग ओहि स्टोर मे मैथिलीक किताब...पोथी सभ सेहो रहबाक चाही जेहि सं लोक मैथिली साहित्य के आनन्द सेहो ल सकथिन्ह. एहि ठाम सिर्फ मैथिली मे नहिं बल्कि मिथिला सं जुड़ल हिन्दी- अंग्रेजी सहित दोसर भाषाक पोथी सेहो उपलब्ध होबाक चाही.
दरभंगा के पर्यटन मानचित्र सं जोड़ल जा रहल अछि नीक गप अछि. मुदा एकरे संग सरकार के चाही जे दरभंगा सं आगां बढ़ि विद्यापति जीक जन्मस्थान बिस्फी के सेहो जोड़ल जाय. कपिलेश्वर स्थान... उच्चैठ भगवती स्थल के सेहो नक्शा सं जोड़ल जा सकैत अछि. तमिलनाडु मे एक जगह अछि कोरोमंडल ऑर्टिस्ट विलेज... ई पूरा के पूरा गाम कलाकार सभ के अछि. एहिटाम के ऑर्टिस्ट सभ सं मिलय के लेल दुनिया भर के लोक सभ आबय छथिन्ह. एहिना मधुबनी के पास के गाम रांटी... जितबारपुर... रशिदपुर के मधुबनी पेंटिंग ऑर्टिस्ट विलेज के रूप मे बढ़ावा देल जा सकैत अछि. मिथिला पेंटिंग के लेल पहिल पद्मश्री जीतय वाली गंगादेवी जीक गाम रशिदपुर मे जाए के लेल त अखन धरि ठीक सड़क तक नहि अछि. जखन कि एहिठाम घर-घऱ मे बच्चा-बच्चा मधुबनी पेंटिंग के कलाकार सं कम नहि छथि. मधुबनी सं 12 किलोमीटर दूर राजनगर त अखनो आसपास के लोक के लेल एकटा पर्यटन स्थल अछिए. नया साल मे राज कैम्पस मे एहिठाम भारी भीड़ रहैत अछि. दूर-दूर सं लोक सभ आबैत छथिन्ह.
कोनो जगह एक बेर पर्यटन मानचित्र सं जुड़ि गेल आओर अगर ओकरा बारे मे नीक सं प्रचार-प्रसार कएल गेल... नीक सं प्रमोशन भेल त ओहिठाम विदेशी पर्यटक सभ के अनाय शुरू भs जाएत अछि. फेर ओहि इलाका के लोक के रोजगार के एकटा नबका द्वार खुलि जाएत अछि. विकास फेर पाछा नहि रहैत अछि. लोक के जीवन स्तर सेहो नीक होबय लागैत अछि. मिथिलांचल के ग्रामीण पर्यटन के रूप मे सेहो बढ़ावा देल जा सकैत अछि. अहां सभ के कि लगैत अछि ? सरकार के एहि सभ के लेल कि सभ करय के जरूरत छनि ? कोन- कोन आओर क्षेत्र अछि जकरा एहि मानचित्र सं जोड़ल जा सकैत अछि ? कोन कोन चीज के बढ़ावा देबय के जरूरत अछि ?


text:
से पूरा-पूरी बेचैन-स्थिति रहै ।
स्नेहिका दुष्यन्तक ह्वाट्सऐप, कि फोन, किछुओ 'इंटरटेन' नहिक' रहल छलै । कतहु ओकर मोन-तोन, आकि मोबाइले तँ ने हेरा गेलै ! नहि तँ पारिवारिक स्तरपर कोनो असुविधा भेल हेतै ! आखिर किछु तँ भ' सकैत छै ! एहि युग मे फोन सँ क्यो निरपेक्ष रहि सकैए की ! ओना भ' सकैत छै, लगनक हूलि-मालि छै, कतहु भासि ने गेल होइ !
दुष्यंत फेर सोचलक, न:, जँ तेहन सन किछु रहितै, तँ कहैत ! आत्मीय अछि ओ । ओना नखरो कम नहि करैए । आ से बुझू अधिकारे सँ करैए ! हमरा पर आँखि मूनि क' विश्वास छै...
तथापि, एकटा बड़का दुर्गुण छै !ओ कोनो गप खुलिक' आकि साफ-साफ नहि कहत ! बजैत काल ओकर अन्दर मे 'किन्तु-परन्तु' चलैत रहैत छै...
वस्तुतः इएह ओकरा मे पैघ दुर्गुण छै । बड्ड गहींर अछि । तहिना चंचल सेहो । आ निचोरक गप कही तँ इएह साम्यता हमरा-दूनूक मित्रताक न्यो सेहो अछि ।
मुदा एकटा बात तँ लिखबे बिसरि गेलहुँ ! कोनो गपक बेसी खोधबेद करियौ तँ 'ईरीटेट' होइत बिगड़ितो देरी नहि होइत छै । से कैक बेर विवाहे-प्रसंग पर उखड़ि सेहो चुकलि अछि !
से एही सितम्बर मे तँ ! बेमतलब उखड़ि गेलि ! से हमरो तँ भावना अछि ने, एहि व्यवहार पर गप्पे केनाइ छोड़ि देलिऐ । फेर जखन पीड़ा बसियायल, प्रकारान्तर सँ टोकनाइ शुरुओ क' देलिऐ ! फेर ओहो संयत भेलि । मुदा पुछला पर फेर वएह पुरने टेप चला देलक– 'देखियौ !...'
असल मे ई कुटमैती-प्रकरण बहुत मुश्किल भरल होइत छै । पहिने दुनू पक्ष मे खूबे कूटनीति चलैत छै । तखन जा क' अंत मे मैत्री होइत छै । माने, कूट+मैत्री= कूटमैत्री ! सएह ठेठ मे आबि भ' गेल हेतै 'कुटमैती' ! तें ओ अपन गप-सप सँ किछु स्पष्ट एहन सन संकेत नहि द' पाबि रहल छलि, आ से हम बुझैत रहिऐ...
तथापि ओ अंतरंगता एखन जेना तामसक चपेट मे अछि । तें मोनहि-मोन दुष्यन्त ओकरा सँ कट्टिस क' लैत अछि । फेर पश्चातापो करैत देरी नहि होइत छै– धत्, ई की करा गेल ! मुदा की करितिऐ ! ओ व्यवहारे तेहन कयलक ! खैर, आब एहि कट्टिस कें कट्टिस... कट्टिस... आ कट्टिस...
कि तखने मोबाइल बाजि उठलै । दुष्यन्तक तामस मिनट मे फुर ! लगिते ने छलै जे ई मनुख तामसो क' सकैत अछि ! मधुरायल चउल बहरयलै– 'चारि दिन स' कतय सूतल रहिऐ !'
– 'नै, सुतबे कहाँ केलिऐ !'
– 'तखन ! फोन किएक ने उठबैत रही ?'
स्नेहिका चुप । चकित दुष्यन्त फेर 'चेक' कयलक– 'हँ, हलो !'
– 'हँ, बाजू न !'
– 'अहाँ चुप किएक छी ! बियाह ठीक भ' गेल की ? कत' भेल ! अरे किछु त'...'
– 'आर अपन कहू, ठीक छी न !' ओ दुष्यन्तक सभटा आतुरता घोंटि, बाते बदलि देलक । आ से ई टेकनीक ओकर पुरान छै...
मुदा एही बीच दुष्यन्त अख्यास क' बैसल जे स्नेहिकाक स्वर मे उल्लास नहि छलै ! मुदा से किएक ? यदि विवाह ठीक भ' गेलैए, तँ स्वभाविके, गदगद रहबाक चाहैत छलै ! हम तँ कहबो करिऐ जे स्नेहू, आब अहाँक विवाह भ' जयबाक चाही ! 'परफेक्ट' समय मे विवाह भेने जीवन सेहो 'परफेक्ट' बीतैत छै । आ एखनुक हिसाबे इएह 'परफेक्ट' समय होइ छै...
दुष्यंत पल मे एतेक सोचैत-सोचैत फेर एकटा तुक्का छोड़लक– 'हमरा त' से बूझल रहय, दसे तारीख के ने !'
ओ फेर चुप्प भ' गेलि । एकरा भेलै किछु चोरबैत अछि । फेर सोचलक, आब एहि मे कोनो शंका नहि । ओना, 'छ...' सनक कोनो आखर कान कें जरूर स्पर्श कएने रहय !
मुदा दुष्यन्त एहि स्थिति सँ अपना कें तुरंत उबारि लेलक । कतबो निकट हो, लाज भ' आयल हेतै । एहन सन स्थिति मे एना संभव छै । ओना ओ तँ कएक बेर प्रायः बाजल सेहो अछि जे लाज तँ हमर सभक गहना अछि !
तें कुमारि-वारिक अन्दर एहन सन पियरगर डरक भाव अस्वाभाविको नहि छलै । हमरा एहन-ओहन बात पर ठीके 'रियेक्ट' नहि करबाक चाहैत छल ।
सरिपहुँ, एखन तँ ओ सोचैत होयत जे केहन हेथिन हमर देवता, बात-विचार केहन-की हेतनि ! हम पगलिया, हुनका संग 'ऐडजस्ट' क' पयबै कि नहि ! आ ताइ पर सँ गाम-घर, संबंध-सरोकार, सभ टा तँ अनभुआरे !...
कि दुष्यन्तक चिन्तन-क्रम भंग भ' गेलै । स्नेहिका नहुँये बाजि उठलै– 'सुनू न, एक बजेक बाद गप करै छी !' आ ई जा किछु उत्तर दितय ओ स्विच ऑफ क' लेलक ।
संयत-मन दुष्यन्त, तकरो तुरन्त मे अनुकूले भ' सोचि लेलक, जरूर नुका क' फोन करैत छलि होयत !
दुष्यन्त कें मुदा फेर अचरज भेलै ! एहन अबल तँ नहि छलि स्नेहिका, जे एक पारम्परिक लड़की सन व्यवहार करय ! एकर मोन पाछू चल अबैत छै । बेसी नहि, इएह वर्षक शुरुआत मे ! हँ, लॉकडाउन सँ कने पहिने...
गपसप मे चर्चा केने रहय । एकटा कथा कहाँदन लगभग ठीको भ' गेल रहै । मुदा कोरोनाक चलते रुकि गेलै । बाद मे तँ टुटि सेहो गेलै कहाँदन । नहि, दुष्यन्त कें मोन पड़लै, कहाँदन नहि, ठीके मे टुटि गेलै ।
ओ खुश भ' गेल रहय । आ तकर कारणो रहै । ओ समान पेशाक लड़का सँ विवाह नहि कर' चाहैत छलि । एहि ल'क' अपन मम्मी लग प्रत्यक्ष विरोध सेहो कएने रहय ।
मुदा बेटीक मनोरथ, ताहू मे एहि बैकवर्ड क्षेत्रक बेटीक मनोरथक एखनो कतेक मोजर देल जाइत छै ! आ स्नेहिका तँ बैकवर्डो मे बैकवर्ड इलाका सँ अबैत अछि । तखन, पढ़ि-लिखि गेने थोड़े सन आँखि-पाँखि भ' गेल छै । आ तें ओकर मानसिक उड़ान सेहो कने-मने सेयान भ' गेलैए ।
से दुष्यन्त कें ओ कहने रहै, हम तँ जे हेतै, धरि नहि करबै ! मम्मी ने डपटि देलकै, आब पापा जी कें सोझा-सोझी भ' क' कहबनि ! जँ से साहस नहियों भेल, तँ पापा जीकें सुना क' मम्मी कें जोर-जोर सँ कहबै । एखन जँ चुप रहि गेलौं, तँ जीवन भरि चुप्पे रहि जाय पड़त...
ओ तहिया ई सभ कहितो-कहैत मुदा बड़ उदास भ' गेलि रहय । आ फेर तँ कोनो सपना जकाँ किछु देख' लागलि रहय– हम एहिना रहब । एहिना ठीक छी हम । विवाह ततेक जरूरियो तँ नहि छै ! ई तँ शरीरक मजबूरी मात्र छै । मुदा हमर मोन तँ मजबूर नहि अछि ! ओहुना, एहि 'चेन' कें तोड़बा लेल ककरो 'बोल्ड' डेग तँ उठाबहे पड़तै। आ संसार मे तँ एहन-एहन डेग उठौनिहारक कोनो अभावो नहि छै । ओना, ई अलग बात छै जे एखनो एकर सभक आम स्वीकार्यता नहि भ' सकलैए । तैयो मोन कहाँ मुइलैए, ओ तँ सतत प्रयास मे लागले रहै छै...
ओहि दिन स्नेहिका काफी मुखर लागल छलि । कहने रहय जे ओहुना हमरा कोनो दिक्कत नहि अछि ! नोकरी करिते छी ! तें किनको भारो नहि छियनि ! तखन कहू जे एक परम्परागत संस्कारक चलते...
से दुष्यन्त कें मोन पड़लै, थोपल विवाहक विरुद्ध मुखर स्नेहिका अंत मे बाजलि रहय– 'आ नै त'...'
आ कहैत-कहैत हमरा दिस देखि बिहुँसि उठलि रहय !...
से तखने दुष्यन्त कें एकटा आर घटना स्मरण मे आबि गेलै । ओहि दिन ई 'जॉली मूड' मे रहय । आ तें पुरना कोनो फिल्मी गीत गुनगुनाइत रहय । से खुशीक क्षण मे ई एहिना गुनगुनाइत रहैए । कि तखने रिंग भेलै । बामा हाथे रिसीव कयलक । फेर कान मे सटौलक । मुदा ठोर तँ गुनगुनाइते रहलै । कनी देर बाद बोध भेलै, तँ बाजि उठल– 'हँ, हलो ! के ?'
मुदा ओमहर सँ 'चू' शब्द नहि । साँस चलबाक मद्धिम आभास धरि बुझाइ । फेर ई फोन कें सामने अनलक आ नाम पढ़िते फक् ! से जा-जा किछु बाजय, स्वर अयलै– 'यो हमर हल्लो जी !'
– 'अँ !' एकर कंठे जेना फँसि गेल रहै ।
– 'एकबेर फेर स' गुनगुनबियौ ने ! प्लीज !'
आब की करय ! जेना बकारे बंद ! सोचलक, 'बंदा गयो काम से !' ई तँ सदाय सँ 'बाथरूम सिंगर' रहल अछि ! मुदा आब ? ओना फोन सँ 'प्लीज प्लीज'क टेप चालूये छलै ।
अंततः सोचलक, स्नेहिका सँ कोन लाज ! ई एकर जीवनक पहिल फिल्मक प्रिय गीत रहै, शुरू भ' गेल– 'हम तुम एक कमरे में बन्द हों, और चाबी खो जाय ! सोचो कभी ऐसा हो तो क्या हो...'
– 'वाव, क्या हो ?' जेना फोने पर स्नेहिका उछलैत सन प्रश्न क' देने होइ !
दुष्यन्त 'जॉली मूड' मे रहबे करय,
कनी भरिया देलक– 'ठीके, क्या हो ?'
स्नेहिका सेकेंडो देर नहि कयलक, आ लजाइतो-लजाइत बाजि गेलि– 'क्या हो, किछु नै हो...'
– 'तैयो जँ किछु भ' जइतै, त' की होइतै !'
– 'की होइतै, भ' जैतै त' भ' जैतै !'
एकरा तँ 'काटो तो खून नहीं !' धरि रक्ष रहलै जे स्नेहिके अपने स्विच ऑफक' देलकै !...
आ तकर बादे दुष्यंतक आकुलता तेसरे मोड़ पर आबि ठाढ़ भ' गेलै । एकरा आब लाग' लगलै, हमर निज अपनकें क्यो जेना साधिकार छीनि लेलक ! जे काल्हि धरि हमर छलि, ओ...
ई उदास भ' गेल । खाली भ' गेल ई । ई असहज भ' गेल । हँ हँ, स्नेहिका हमर छलि । हमरे टा छलि । मुदा आब ओ...
से मोन पड़लै, दुनूकें फोन पर घंटो विमर्श होइ । से दुनू कें नीको लगै । दुनू रूढ़ समाजमे बदलावक आकांक्षी । आ तें दुनू कोनो-ने-कोनो अवसर ताकि, विमर्श करबाक लेल समयो निकालि लिअय ।
जेना ओही दिन ! 'वीकेण्ड' आ प्रात भ' क' 'सण्डे' रहै । ड्यूटी पर ककरो जयबाक चिंता नहि । से साँझे चाय-पानी के बाद दुष्यंत कॉल कयलकै । आ थोड़ेक सनक आहे-माहे बतियलाक बाद दुष्यन्ते ओकरा टोनब शुरू कयलक– 'बुझलहुँ ने स्नेहू, हमरा कखनो-कखनो बुझाइत रहैए कि ओ पुरने समय ठीक रहय ! परिवार, परिवार सनक लगै । मुदा आब त' किदन भेल जाइत छै ! बस, सभक 'एडजस्टीय' जिनगी ! आ से अपन भारतीय परिवेश मे नीको नै लगै छै !...'
– 'ऑब्जेक्ट मीलॉर्ड ! हम एना नै सोचै छी ! आब लड़की पढ़ि-लिखि रहलै अछि, ओकरा सेहो आँखि-पाँखि भेलैए, आत्मविश्वास बढ़लैए, अनेक क्षेत्र मे तँ ओ सभ लड़का पर बीस पड़ि रहल छै ! हमरा नीक लगैत रहैए ई सभ । एहि सँ ओकरा सभ मे अधिक तिव्रता सँ आत्मविश्वास आ आत्मनिर्भरता बढ़ि रहलैए । आब ओ सभ ओंगठल आ बन्द-बन्द सन जीवन सँ मुक्ति चाह' लागल अछि...'
– 'तखन त' अहूँ जहिया बियाह करब, जरूरे ओ नोकरी-पेशावला...'
– 'स्योर, ह्वाई नॉट ! आ ओकरो बुझल रहतै हमर होब'वाली लाईफपार्टनर नोकरी-पेशा स' अछि । ई सभ टा 'क्लेयर' भेले पर त' सम्बंधक मोहर लगतै !'
– 'किन्तु...'
– 'किन्तु नै, तय ! संगे ईहो तय जे विवाह-बाद श्रीमती स्नेहिका देवी त्यागक प्रतिमूर्ति बनि सर्विस स' ने रिजाइन करती आ ने अपन देवताक सेवा-सुसुरखा करैत बंद-बंद जीवन संग कुंद होइत जयतीह ! हमर जीवनक 'क्लेयर फण्डा' अछि– पहिल नोकरी, देन आहे-माहे ! मतलब दाम्पत्य !'
आ धुन मे बजैत ओकरा किछु कूट फुड़ा गेलै– 'ओहुना त' सुनै छिऐ, जे बेसी दिन पर भेंट भेला स'...'
– 'त' माने जे निरंतर संग-सुख सँ दाम्पत्य अरुआ जाइ छै !' दुष्यन्त गंभीर रहय ।
– 'प्रभो, हम एतेक घुरछी नै जनै छी ! विवाह एक टा आपसी सामंजस्य छै, आ जाहिमे पति-पत्नी, दूनूक स्वतंत्र सत्ता छै । हमरे त' एक सहेली मुम्बै मे अछि आ ओकर लाईफपार्टनर सुदूर चेन्नई मे । एक वीकेंड मे ई जाइत अछि, एक मे ओ अबै छै ! आ से दूनू प्राणीक ई मोबाइल-जीवन खूबे तंदुरुस्त चलि रहल छै । विदेश मे त' कहाँदन ई सभ 'कॉमन' छै !'
ताहि दुष्यन्त कें आइ ओ सभ टा सपना लगैत छै ! जे स्नेहिका एहन-एहन ओपन डिस्कशन करय, से आइ हमरे सँ गोपनीय भ' परिणय-डोर मे बन्हा गेलि !
से ओहि दिन तँ आर शोकाकुल भ' गेल रहय, जहिया अमर जी एकरा फोन क' क' पुछने रहथिन– 'आबि गेलौं दुष्यंत बाबू बियाहक हकार पुड़ि क' ?'
– 'किनकर बियाह ! मोन खराब रहने हम त' तीन दिन सँ जेना कोरेंटीन भेल छी !'
– 'अच्छा, त' अहाँ के किछुओ पता नहि !'
– 'झूठ किएक कहब !'
– 'अरे इएह एक्के दिसंबर क' ! स्नेहिका जी हमर ऑफिस आयल छली !'
– 'अच्छे, की !'
– 'आशीर्वाद लेब' ! कहलनि, हमर बियाह भ' रहल अछि !...'
– 'अरे वाह ! कहिया, कत्त' !'
से जेना हुनका पूरा बूझल रहनि । आ हम तँ जेना संज्ञाशून्य भेल जा रहल रही ! आ ओ हमरा विवाहक संगे नाम, ओकर स्टेटस, पदस्थापन आदिक मादे सूचना देने रहथि । संगे मुदा दुखो, जे एक बेर कटसीयो मे अयबा लेल नै बजली...
आब तँ दुष्यंत कें साफ बुझा गेल रहै जे एखन धरि झूठ मे बौआइत रहलहुँ । हमर विश्वास झूठ रहय । संगहि एकरो कचोट, जे हमरा ककर श्राप पड़ल अछि जे ई तमाम घटना-क्रम एकटा तेसर सँ सुन' पड़ल । असल मे इएह मूल पीड़ा ! हमरा अपन विश्वास पर खखार फेकबाक इच्छा भेल । ओह...
मुदा नहि जानि, एतेक होइतो, आ अपना पर तामस करितो, दुष्यन्त मोन कें मनबैत फेर सँ घमि गेल ।
से स्वयं सँ पुछलक, एते अबडेरल जयबाक बादो एहि स्नेहिका प्रति निर्मोह किएक ने भ' पबैत छी ! हम किएक ने सदाक लेल कट्टिस क' लैत छी ! हे ईश्वर, ई केहन अंतर्धारा अछि !
आ से तुक पर मोन पड़ि अयलै, कोनो अंतरंग पल मे स्नेहिका कहने रहै– 'सुनू न, ई अनेरो मोन के नै बौआउ ! जे जीवन एखन अहाँ जी रहल छी, तकर त' क्यो कल्पनो नै क' सकैए !...'
आ लिअ, दुष्यन्त फेर घमि गेल !एकरा तँ आर खुश होयबाक चाहैत छलै । किछु अपरिहार्य कारणे सँ ने बात नहि क' सकल होयतै ! आकि एकान्तक खोज मे रहि गेल हेतै, आ समय ससरि गेल हेतै ! ईहो तँ भ' सकैत छै, भेंट भेला पर सभ टा घटना-क्रम सुनाबै ! आ ई ओकर धाह सँ पुनः बर्फ जकाँ पघीलि जाय !
से विवाह लेल तँ इएह बेसी बेचैनो रहैत रहै, आ जाहि कारणे ओ कहियो क' 'इरीटेट' भ' की-कहाँ कहियो देल करै...
ताहि पर ई बाते बदलि लिअय– 'अरे हम ताइ लेल नै ने कहलौं जे तमसा क' मुँहक नक्शे बदलि ली ! असल बात ई छै जे ऐ मे हमर स्वार्थ छुपल अछि...
– 'की !'
– 'अहाँक बादे त', अहाँक पसिन्न सँ हमहूँ बियाह करब !'
– 'किए से !' स्नेहिका कें सहसा पुछा गेलै ।
– 'स्पष्ट छै, तखन हमरा कोनो कचोट नै ने रहत ! अपन पत्नी मे अहींक सुंदर प्रतिछबि देखैत अहीं संग जीबि लेब !...' आ तखन मोने छै, स्नेहिका अपन घाड़ कें झुका लेने रहै ।
दुष्यन्त एक टा आर अहम बात कहने रहै कि हम आजीवन प्रेम-संबंध मे जीब' चाहैत छी । आ से अहाँ संग ! अहीं टाक संग ! कारण हमरा बुझाइत अछि जे प्रेमी-प्रेमिका जँ बर-कनियाँ बनि जाइत छै, तँ ओकर दुनूक प्रेमक खून भ' जाइत छै !...
मुदा दुष्यन्त कें तँ एखन तकर उन्टे अनुभव भ' रहल छलै । जेना क्यो एकर अंदर सँ 'किछु' छीनि लेने होइ । से, के छीन लेलकै ओ 'किछु' ! की छलै ओ 'किछु' ! आ दुष्यन्त अपने सँ अपने प्रश्न कर' लगैत अछि ।
फेर क्षणहिमे– स्नेहिका कतौ हमरे जकाँ तँ ने दुखी अछि ! आ तें अपन पीड़ा अपने मुँहें नहि कहि सकलि हो !
तैयो दुष्यन्तक तामस कम नहि भेलै, सोचय– स्नेहिका तँ निज एकर रहै । ओकरा कोनो आन पुरुष स्पर्श करतै, दुलार करतै, बर्दाश्त नहि भ' रहल छै ! से ई एखन एना चाहि रहल अछि, जे उड़ि क' चलि जाय, आ ओकरा अपन पाँज मे समेटि आनय...
ई एखन बहुत तेजी सँ अपन अंदर सँ लड़ि रहल छल । एकरा बुझा रहल रहै जे स्नेहिका कतहु अपहृत तँ ने क' लेल गेलय !
दुष्यन्त आब पूरा-पूरी अस्थिर भ' चुकल अछि । तें उन्टे स्नेहिके पर बरसि पड़ैत अछि– नहि नहि, ई सभ टा किछु नहि छै ! ओ बदलि गेलय । ओकर सभ टा दुलार-मलार खेल छलै । एते दिन सँ झुट्ठो 'प्रेम-प्रेम' खेलाइत रहलि । प्रेम कें अपना अन्दर ओ पचा नहि सकल रहय । झुट्ठी नहितन ! ठीके, माया अछि...
की-कहाँ सोचैत दुष्यन्त अन्दरक पीड़ा सँ उबरि नहि रहल रहै । बेर-बेर मोबाइलकें देखि लेल करय । एकरा लगै जेना सम्पूर्ण रूप सँ शून्यताक स्थितिमे आबि गेल अछि !
...से बड़ी समय बीति गेल रहै । ओकरा द्वारा कॉलबैकक उम्मीद सेरा गेल रहै । मुदा एकर बेचैनी बेर-बेर उपकि अबै । नहि थम्हयलै तँ ई आवेग मे उपकरि क' कॉल कयलक । किन्तु 'रिसीव' तैयो नहि भेलै । से एक बेर, दू बेर, तीन बेर, अनेक बेर...
आब ई ठीके शिथिल भेल जाइत रहय । एकर आवेग लगै जेना क्रमशः मरि रहल छै । ई जेना अंदर सँ मोम भ' रहल छल । आब ई अपन मोन कें ओकरा दिस सँ हटयबा मे लागि गेल छल । मुदा एहन मोन कें की कहय जे सभदीना सँ बेकहल रहलै !...
दुष्यन्त उठि छत पर चल आयल । मोन बहटार' चाहलक । द्वंद्व मे अछि । किन्तु आब ई द्वन्द्व किएक ! आब एकर कोन दाबी ! जे दाबी रहै, ओ तँ भ्रम रहै !
दुष्यन्त बहुत कठिनता सँ मोन कें मनौलक। आ बलात् क्रमशः एहि पीड़ सँ उबरैत गेल । ओ देखलक, एकटा चिड़ै बहुत देर सँ एहि गाछ सँ ओहि गाछ, एहि डारि सँ ओहि डारि क' रहल छलै । आब ओ बड़ी देर सँ एके डारि पर बैसल छै । लगलै, आब ओ थाकि गेल अछि ।
से की फुड़लै, ईहो कोठरी मे आबि गेल । मुदा, जो रे मोह, ओह ! एखनो 'मिस्ट' देखब नहि छुटि सकलै । फेर ठोर सेहो जेना हिललै- न:, कत्तहु-किछु नहि, बिल्कुल डार्क...
तथापि ई मोबाइल ऑन कयलक । मोन कें मनौलक । आ संयत मोने स्क्रीन पर टीपब शुरू कयलक–
जँ जरूरी बुझी तँ एहि समय कें इंज्वॉय करू । आब अहाँक गोत्र बदलि रहल अछि । आब अहाँ कें ओही गोत्रक संग रहबाक अछि । फेर ई समय दोबारा नहि आओत । दाम्पत्यक कल्पना कें मूर्त रूप दिअ...
बहुत समय धरि संग रहलहुँ । ओ समय सेहो फेर नहि आओत । ओकरा आब अपन मोनक आर्काइव मे राखि लेब । ई कहियो, कोनो भावुक क्षणक एकान्त मे, कदाच् कुमारि कल्पना संग जीबाक पल पुनि दोहरा-तेहरा दिअय !
ई हमर-अहाँक पूर्व रागक प्रायः अंतिम दृश्य अछि । आब आगूक कोनो दृश्य एहन नहि हो, से अधिक संभव । जीवनक बाट मे कतेको मोड़ अबैत छै, ईहो एक टा मोड़ रहय । ओना तँ अहाँक जीवन मे मोड़े-मोड़ अछि । आ प्रत्यक्षतः ताहि लेल कोनो कचोटो नहि देखलहुँ । बस ओहि एक दिन कें छोड़ि क' ! अहाँ दुखी-मन बुदबुदायल रही– 'एकबेर जे मिस्टेक...'-मुदा ताहि मिस्टेकक उल्लेख धरि नहि क' सकलहुँ ! हमर लाख हठक बादो । आब तँ सहजे, हम के रहलहुँ !
किन्तु तीत-मीठ अतीतक कारणें एहि निज-संबंध मे कटुता नहि आबय, एहन सन कोशिशकें प्राथमिकता देब । ई एक एहन बदलावक मौसम अछि, जे ककरो जीवन मे बस एक्के बेर अबैत छै, आ जे स्थायी भ' क' जीवन भरिक लेल रसि-बसि जाइत छै...
पुनश्च :
बीतल अवधि मे जँ कोनो तरहक चूक भ' गेल होअय, तँ तकरा ठामे कोनो गन्दा जगह देखि थूकि देब, आ तखनहि बेदी पर डेग देब ! आब यदि कहियो भेंट भेल, ओ भेंट हमरा दुनूक लेल एक न'ब रूप-रंग-गंधक संग भेंट होयत । तखन अहाँ सुश्री नहि, श्रीमती रहब, आ जइ पर हमर कोनो टा अधिकार विलोपित रहत ।
अहा स्नेहिके ! ओ क्षण-विशेष, केहन मनोहर दृश्य उपस्थित करतैक ! कवि विद्यापतिक कोनो सलज्ज नायिका सन अहाँकें अपन समक्ष पाबि हम सहसा चीन्हि पायब कि नहि, ई एखने सँ यक्षप्रश्न बनि घुमरि रहल अछि !...
– बस, एक मधुर-स्मृतिक संग...
××
...कि सहसा सूतल सँ चेहा उठलहुँ । अगल-बगल मे कतहु-किछु नहि । टीवी टा चलि रहल छलै । ओत' वैक्सीन-प्रसंग एक पैनल बैसल रहै ।
हम उठि टीवी बन्द कयलहुँ । आ रेडियो खोलि देलिऐ । आब टीवी सभक न्यूज देख' वला नहि रहलै ।
रेडियो मे एखन लोकगीत बाजि रहल छलै– अयलै शुभ के लगनमा, शुभे हे शुभे...
संदर्भित गीत हृदयस्पर्शी, संगहि कर्णप्रिय सेहो लागल ।


text:
आध्यात्मिक चिन्तन
– प्रवीण नारायण चौधरी
आत्मनिरीक्षण – बाबाधामक पेड़ा (प्रसाद)
कइएक दिवस सँ दिमाग मे एकटा बात अबैत अछि – प्रवीण! तोरा स्वयं मे कतेक अभिमान छौक आ तूँ दोसर अभिमानी केँ देखैत देरी कतेक जल्दी उताहुल भऽ अपन अभिमान केँ उजागर करय लगैत छँ से कहियो आत्मनिरीक्षण कयलें? ई सवाल अपना आप मे बड़ा टेढ अछि, लेकिन आत्माक कहल बात कखनहुँ टेढ, कखनहुँ तीत-अकत्त आ स्वयं केँ स्वयं पर क्रोध, आक्रोश आ असन्तोष प्रदान करयवला सेहो होइत अछि। जल्दिये उपरोक्त प्रश्न पर जिरह शुरू भेल। आर फेर…..
एहि बीच एकटा जनतब देनाय परम जरूरी अछि। आत्मा जखन कोनो सवाल पुछैत छैक त ओकरा जबाब देबाक लेल ‘मन’ आ ‘बुद्धि’ दुनू तत्पर रहैत अछि। गुरुदेव कहैत रहैत छथि जे आत्मा अक्षय रहबाक कारण ओकरा संग १७ टा मित्र यानि, ‘मन, बुद्धि, ५ ज्ञानेन्द्रिय, ५ कर्मेन्द्रिय आ ५ प्राणेन्द्रिय’ सदिखन संगे-संग चलैत छैक। जा धरि अपन कर्मक बन्धन केँ जीव पूर्ण नहि कय लैत अछि, ता धरि ओ विभिन्न योनि मे जन्म लैत रहैत अछि। आत्मा केर ई यात्रा विभिन्न शरीर मे कर्मगति अनुसार होइत रहैत अछि। मनुष्यक शरीर अन्तिम पौदान पर अबैत अछि, कारण ‘विवेक’ (परिणाम देखबाक-सोचबाक सामर्थ्य) केवल एहि योनि मे भेटैछ, अन्य मे विवेकक कमी छैक।
जिरह मे पता लागल जे ‘अहंकार’ यानि बौद्धिक सामर्थ्यक एकटा विशिष्ट रूप हरेक मनुष्य केँ भ्रमित कय दैत छैक। ओकर सहजता कोनो न कोनो कारण सँ कठोरता मे परिणति पाबि जाइत छैक। एकर मूल कारण होइत छैक सात्विकताक कमी, राजसिकता ओ तामसिकताक मात्राक आधिक्य। ई केकरो नहि छोड़ैत छैक। “प्रवीण! तोरा सेहो ई धेने छौक। जँ पूछैत छेँ त आरो स्पष्ट कय दियौक – जन्म-जन्मान्तर सँ भोग भोगितो तोहर भोगक इच्छा एखन धरि तोरा मे छहुए। कइएक तरहक इच्छा राखिकय तूँ मुक्तजीव नहि बनि पेलें। आर, यैह कारण छौक जे दोसराक बात-विचार आ व्यवहार आदि केँ देखैत देरी तोहर अहं जागि जाइत छौक। तूँ विवेकशून्यता दिश अग्रसर भऽ जाइत छँ आर एहि तरहें अहंकार-अभिमान मे चूर होइत स्वयं केँ अधोगतिक दिशा मे लय जाइत छँ। गुरुजी लाखों बेर बतेलखुन जे ऊर्ध्वगति लेल सदिखन उच्च मूल्यक कर्म जाहि मे निरपेक्षताक भाव हो ताहि दिश बढबाक चेष्टा करे। कि जरूरी छौक जे तूँ स्वयं केँ दोसर सँ तुलना करैत स्वयं सेहो वैह गलत काज करब शुरू कय दैत छँ?”
मोन आ बुद्धि मे एहि सब जिरहकाल किछु बेसिये मित्रता भऽ जाइत छैक। आत्माक निरपेक्ष बात सँ ऊपर अपन होशियारी देखेनाय चालू कय दैत अछि। बदमाश जेकाँ ईहो कहि दैत छैक जे ‘हौ! तोरा संगे रहैत छी, हमहूँ सब कम नहि बुझैत छी…! बेसी पढाबह नहि। फल्लाँ हमरा देखायत से हम कि कमजोर छी हौ?”
जिरह केर अन्त निष्कर्ष सँ हेबाक चाही। एकटा नीक निर्णय आ तदनुसार ‘मुक्तजीव’ बनबाक दिशा मे आगू कोना बढब ताहि दिशा मे निष्कर्ष जरूरी छैक। खैर! आत्मनिरीक्षण मे आत्माक बात सदिखन जीत हासिल करैत अछि। मुदा मोन, बुद्धि, कर्मेन्द्रिय, ज्ञानेन्द्रिय – ई सब सदिखन अपनहि हिसाबे बढैत अछि। अस्तु! अभिमानी के छैक से बिसैर जाउ, स्वयं अभिमान सँ दूर रहबाक भरपूर चेष्टा करू। यैह अन्तिम आदेश परमात्माक अंश आत्मा सँ भेटैछ। बाबाधामक प्रसाद रूप मे ई सब कियो ग्रहण करब।